Ametsa euskaldunon pozoin gozoa • ZUZEU\nAmetsa euskaldunon pozoin gozoa –\nHemen aipatuko dugun ametsa ez da gaueko amets inozentea, baizik eta eguneko amets iratzarria, batzuetan optimismotzat erruz hartzen duguna.\nEuskal nazioaren egoera iluntzen den une honetan, gero ta argiago agertzen zaigu gure herritar askoren amets egiteko joera.\nNago ez den gure populuaren aspaldiko ezaugarri bat, jadanik kalte asko egin diguna.\nErratzea ez da sekula on, bainan erruaz ohartu eta, posible da laster bidea zuzentzea. Erran daiteke egiaren ganako bidea horrelako erruz eta zuzenketaz egina dagoela.\nAldiz, ametsa, politika mailan batez ere, anitzez kaltegarriagoa da, zeren eta askoz gehiago kostatzen baitzaigu ametsetik irarzartzea, erruaz ohartu eta errua zuzentzea baino.\nIzan ere, ametsa gure barren-barrenenean sortzen da, ez da erabat inozentea. Badu zer ikus nahi ginukeen eta existitzen ez den mundu batekin, nun portatzen ahalko ginatekeen komeni zaigun bezala.\nMundu horretan kolonorik ez dago, bakarrik dago konbentzitu behar den jendea.\nErrua azalezkoa da eta piskat minartuz gero zuzentzen da, berriz ametsak sakonenean islatzen du gure baitako errealitatearen faltsutu beharra eta hari aurre egiteko beldurra. Horrengatik da hain zaila ametsetik iratzartzea, ez dugun adorea eta kemena galdegiten digu eta.\nGainera ametsak ez du aurre aurrez borroka egiten egiarekin, amarruz amarru dabila, eta, zer nahi mozorro badaki erabiltzen, sendimendu ona, zentzu ona, aditasuna, auto-estimua, erradikaltasuna eta abar…\nOso zabalduak diren bi adibiderekin bukatuko dugu :\nLehena, jende asko aurkitzen da, ezdakit zer mendeko Nafarroako erreinuaren konkista bat argudiatuz, konkista horren lurraldeak egunen batean berriz errekuperatzea amesten duena.\nOrduan, horientzat orai bertan gure benatako lurraldeak galtzea ez da hain larri izan egunen batean errekuperatuko ditugun ber.\nZorigaitzez, gurea bezalako nazio tipientzat, sustrai etno-kultural kontuetan, galdua dena galdua da betiko.\nBigarrena, jende euskaltzale asko aurkitzen da amesten duena Herri kolonizatu edo dependiente batean, kolonizatuen eta kolonizatzaileen hizkuntzak betikotz elgarrekin bizi daitezkeela.\nAlta hau pentsatzea edo kaiola batean arkume bat eta lehoi bat harmonian bizi litezkeela pentsatzea berdin da.\nHerria egoera ezinago kritikoan dagola, amets egiteko joera hau adore falta da maila pertsonalean eta portaera suizidarioa nazio mailan.\nIzan ere helburu seriorik ezin da finkatu, ez eta lortzeko estrategiarik asmatu.\nGu guziontzat urte berri on, eta, adore errealitatearen aurrean iratzarririk egoiteko!\nAmetsa euskaldunon pozoin gozoa Ametsa euskaldunon pozoin gozoa\nZubiak ere dantzan egin zuen...\n32 pentsamendu “Ametsa euskaldunon pozoin gozoa”-ri buruz\nJJ 2018-12-29 19:42\nBikain berriz ere.\n“Jende euskaltzale asko aurkitzen da amesten duena Herri kolonizatu edo dependiente batean, kolonizatuen eta kolonizatzaileen hizkuntzak betikotz elgarrekin bizi daitezkeela… Herria egoera ezinago kritikoan dagola, amets egiteko joera hau adore falta da maila pertsonalean eta portaera suizidarioa nazio mailan”.\nHala da. Baina beste aukera batzuk ere badira: maila pertsonalean norbere nahi ekonomikoen alde egitea lotsa barik, ardurak dauzkatenen kasuan, ondorioak bost axola.\nEdo ezjakintasunez jokatzea. Azken hau da ohikoena, nire ustez. Euskararekiko jarrera ona duen jende gehiena ez da hizkuntzaren egoeraz jakitun, dena ondo doalako uste osoa dauka, hori izan baita agintarien mantra urteotan guztiotan, ia oposiziorik gabe.\nAmets egiten dugu, lobelarra franko ematen digutelako…\nhartsuaga 2018-12-29 21:18\nUrte Berri on hiri ere eta mila esker iratzargailuari kukurruku jo arazteagatik berriz ere.\nfreud 2018-12-29 23:26\nGaurko “ametsak” biharko emaitzak. Gu gara (“jende asko” aipatzen duzuna) iturri zaharreko ur berria. Eta ez badakizu zein mendeetan gure Estatua (ez dut uste zurea denik) inbaditu zuten, faborez, ez egin jokoa inperialismoari.\nBenat Castorene 2018-12-30 08:27\nEmaiten du zerbait gaizki ulertu didazula. Ni, araiz, Nafarroak ezdakit noiz egindako konkistetaz ari nintzan, ez eta, auzoko erreinuek haren kontra egindakoaz.\nEz ote zinuen jadanik aurreiritzi txar bat ni hain gaizki ulertu eta hain laster akusatzeko?\nBestetik eskandalizatu zaituen “ezdakit” horrek adierazten du zailtasunak ditudala Nafarroaren (berak egindako) konkista guzien datak eta kokapenak behar orduan gogoratzeko. Grabea da?\n« …favorez, ez egin jokoa inperialismoari » kontseilatzen didazularik,\nbeharrik « faborez » jarri duzu bestenaz hitz horietan Pragako auzi baten mehatxua ikusiko nuen.\n. « Gaurko “ametsak” biharko emaitzak » diozu, bainan, nafarrak ziren ene aitaxi ta amatxietarik hiruek erranen zuten « Gaurko lanak, biharko uztak » eta diferentzia oso haundia da.\nAkitanian gaindi asko ibilia zen, eta, lapurtar baizik ez zen ene laugarren aitaxik Akitaniako lur haien guzien gainean ditutzun pretentsio horiek « Ametsetako lukainkak » zirela erranen zizun deplauki.\nEta, kuriositatez asko interesatuko balute ere, eskubide pireenikoak, edo, denboran Nafaroaren erreinukoa izanak, edo, prehistorian proto-euskaldunez populutua izanak, ez zieten ezertan ideiaz kanbiaraziko.\nFreud Jauna , faborez, iratzar zaite.\nNahiz dakidan ez dudala ene kasua larritzen baizik, barkatuko didazu ene jatorri hiru laurden nafarraren azpimarratzeko behar pudoregabe hau, bainan, pena egin didazu zuen Nafarroako erreinutik hain laster eta injustuki eskomunikatu nauzularik.\nFreud Jauna, sustut aiherkunderik gabe eta laster artio\nfreud 2018-12-30 09:55\n“Nafarroako erreinutik” zuren hitzak dira, nik erabiltzen ditudanak Nabar Estatua dira. Erreinua hitza azpimarratzea intentzionalki egiten duzu deskreditoa emateko idei nagusiari. Gure erreferentzi bakarra, Estatu mailan, Nabarra izan da eta jarraitzen du izaten. Hori da batzen diguna eta ez bigarrenezko asuntoak, Estatuaren forma (errepublika, erreinua, kalifatoa, inperioa, Estatuko konfederazioak…)\nKonkistari buruz -nik inbasio kriminala eta delitu egoera esango nuke- ez dugu joan behar mendeetaraino haien efektuak aurkitzeko, gaurko kontua dela eta.\nEskomunioak, etabar, Vaticanori utziko diogu, gure hirugarren etsai zuzenari.\nBeñat, ziur nago gauza askoetan koinziditzen ditugula. Ez dudana ulertzen da zure desprezio eta animadbertsioa euskaldunon Estatuari.\nZerbaiteko balio bazaizu hona hemen: http://www.orreaganep.net/artikuluak/non-gogoa-han-zangoa/\nBenat Castorene 2018-12-30 11:00\n« Erreinua hitza azpimarratzea intentzionalki egiten duzu deskreditoa emateko idei nagusiari. » diozu:\nDiskreditatzeko intentzioa zure buruan existitzen da bakarrik.\nErreinua edo antzekoa zen denbora hartan estatu forma bakarra eta berdin erraiten dut Frantziarrarentzat edo Inglatarrarentzat. Frantziarrak edo inglesak ez iduriz dira haserretzen.\nBarkatu hau erran behar izaitea gatik, bainan hemen, zehazki egiten duzuna deitzen da « auzi faltsua »\neta modu erabiliena zen norbait erretzeko inkisizioaren denboran, lepotik laburtzeko hitleren denboran edo fusillatzeko Stalinen denboran.\nHemendik goiti, badaezpadaere, prudentziaz, zurekin erranen dut Nafarroako Estatua.\nEz zuen merezi kalapita hau guzia egitea horrengatik.\nfreud 2018-12-30 11:41\nEz izan hain dramatikoa, Beñat.\nIzkutu nahi digutena:\nBeraz, bakoitzak egin behar duena egin dezan.\ngarrett 2018-12-30 13:08\nNik ikusten dut nafar estatalismo hori neurri handian erdaldunen kontu bat, Freudek bidalitako esteka horiek lekuko.\nfreud 2018-12-30 13:42\nErdaldunek akaparatu ote dute independentismoa eta euskal Estatuzaleak bihurtu al dira? Eta euskadunak autonomismoan geratu al dira?\nEz dut uste. Uste dut ez dela soilik hizkuntzaren aferra bat.\nBenat Castorene 2018-12-30 14:19\nFreud jauna, ene aldetik ez da nehungo dramarik. Entseiatzen naiz bakarrik suntsitzen ene kontra egin duzun auzi faltsua edo intentzio auzia. Hau oinarrizko portaera da enetako debate serio batean. Bestenaz debatea ez da, anabasa baizik.\nZure estekak begiratuko ditut\nPeru_Gabiriko 2018-12-30 16:50\nGutaz barre egin nahian ari ez bahaiz,\nBenetako crack bat haiz.\nGasteizen badiagu oso psikoanalista ona. Nahi baduk haren helbidea eta e-posta emango ditiat, eta kontaktuan jarri haiteke… Craaaack !\nfreud 2018-12-30 17:08\nEsker ainitz, Peru.\nUtzi nauzu denbora pixka bat pentsatzeko. Behar bada psikoanalista eta biok artean herri honetarako diagnostikoa aurkituko dugun. Hala ere zaila ikusten dut.\nAinara. 2018-12-30 19:31\nErabat ados Beñat Castorene.\nPena ematen didana da, ikustea nola horrelako artikulu argi bat idatzi, eta ideia edo kritika produktiboak gehitzeko izan beharrean, zer mezu “txorratan” galtzen ditugun euskaldunok energiak.\nArgi dago, Herriaren alde indarra duenak dauka legitimazioa zuzendaritzan!! Energiak xahutzeko balio duenak, ez!!!\nfreud 2018-12-30 23:09\n“Herriaren alde”, oso subjetiboa eta konkreziorik gabe, ez du ezer esan nahi esaldiak. Legitimazioa du indar okupatzaileak gure lurraldetik bota behar direla argi eta garbi esaten dutenek. Nabar Estatuaren jarraipena planteatzen dutenek edo berdina esanda, Nabar Estatua da independentziaren abiapuntua.\nBeste aldetik, oso tristeak ikusten zaituztet eztabaida mailarekin baina ez duzue erreparorik “ametsak” eta “txorratan” hitzak erabiltzeko zuei ez duzuenekin gustokoa eta modu pobrean deskalifikazio makinaria ateratzen duzue argumentorik gabe.\nBenetako Erresistentea 2018-12-31 01:14\nBenetako erresistentzia, Iruñeko Estatua berreskuratzea da, hots, gure LENENGO estatua. Eta gainontzeko guztia, okupatzaile bat izatea.\nBenat Castorene 2018-12-31 09:17\nAskatasuna lortzea Herriarentzat eta gure Estatua edukitzea ezinbesteko helburuak dira. Izan ere konbentzituak gara bi baldintza hauek bete ezean, goiz edo berant akabo garela euskaldunok, eta, bestela pentsatzen dutenak ametsetan dabiltzela.\nArtetik erraiteko, ametsetan ibiltzea erraiteak ez du deus iraingarririk. Erran dut « euskaldunon pozoina » zela, ez nuen Herri guziari irain egingogorik alabainan. Ametsetan ibiltzea da joera bat gure bizitza guzian borrokatu behar duguna.\nNabar Estatuari dagokionez, aldiz, ez naiz zu bezain aditua, bainan iduritzen zait kontuz ibili behar garela hainbat pundutan :\nAuzoko erreinu etsaiek bortxaz eta injustuki kendu zigutelako, orai egin nahi duguna ez dela errekuperatzea baizik ? bai nahi dugunok sar dezakegu gure argumentuetan.\nBainan ez nituzke atzera egotziko nahi ez luketeenak eta alta helburuekin ados liratekeenak. Helburuekin ados izaitea da inportanteena.\nArtetan erraiteko, ez du erran nahi helburuetara iristeko baliabide guziak zilegi direnik.\nAldiz jarraitu nahi duzun zure nafar Estatua baldin bada Burgosetik Bordaleraino eta Toulouseraino doan ametsetako hura, orduan, zure helburuen zinezkotasunekin batera zuk pertsonalki sinesgarritasun osoa galduko zinuke duzu ene begietan.\nfreud 2018-12-31 11:17\nIndependentzia urratzeko gurea den Estatua eta erreferente estrategikoa ekuaziotik at uzten badugu mesede haundiena egingo genioke etsaiari. Nabar Estatuari uko egin eta Euskal Herria sujeto politiko bezala jarraitzearekin zentsugabe bat da eta guziz infraestrategikoa. Horrekin euskaldunok garela mantentzea da baina zerbait gehiago behar dugu euskalduntasun horri berma emateko eta beren erabilera egon behar den lekura eramateko.\nEta hori dena ezinezkoa da akonplejatuak, ezinjakinak eta autoestima politikorik gabe jarraitzen badugu, hots, mentalki kolonizatuak jarraitzen badugu.\nIzen gabeko herria gara non ez dakigun sujeto politikorik definitzea, zeinen dira gure lurrak, masa kritikorik gabe eta lidergorik gabe. Horrela ezinezkoa da fusio bat lidergo eta okupatuak sentitzen garenok artean ofensiba politikoa aurrera eramateko.\nNon ez dagoen estrategia bateratzailerik ez dago politikarik, txarlatanismoa eta etsaiarekin kolaborazionismo hutsa besterik ez.\nGaur, mahi gainean bi proposamenak daude: Autonomismoa, sabinianismoren partetik (pnv-sortu-eta-ea etabar…), beren zazpiak-batekin edo independentzia: gurea den Estatuarekin.\nBat ala bestea. Aukeratu behar da. Erdian kokatzea eta handik eta hemendik hartzea inpostura politikoa deitzen zaiona da.\nNire aldetik, besterik gabe, bakoitzak berea bota du. Orain bakoitzari bere konklusioak ateratzea eta horren arabera, bere ibilbidea egitea.\nUrte berri on erresistentzia berriari.\nBenat Castorene 2018-12-31 12:34\nFreud Jauna, errespetatzen dut debatea geratzeko zure nahia, bainan testua publikatzeko ekimena hartu nuenez, eta ez bakarrik zuretzat, eni ere dagokit konklusio bat emaitea.\nFreud jauna da amets egiten duen eta momentuz amets egiteko ezin konprimituzko beharra sentitzen duenaren adibide bat.\nNahiz ez duen agertuki komentatzen ene azken esaldia, bere ametsa nabarmenki da Burgosetik Bordaleraino eta Toulouseraino zabalduko liratekeen Nafar Herri eta Estatu bat berpiztea edo jarraitzea.\nAzken diskurtsua nahikoa konfuso izaiteaz gain, bihurria da, zeren eta berak bezala amets egin nahi ez luketeenen kontrako akusazio,intentzio-auzi, mehatxu subliminalez mukurru betea dago. Egun bat osoa beharko litateke denak zerrendatu eta analisatzeko.\nAmetsaren mundua oso gaiztoa, bihurria eta adoregabea izan daitekeenez gain, larriena da erabat inpotentea dela, eragingorki ekiteko errealitate gordinaren errekonozitzeko nahikundea ezinbestekoa delako.\nDenok elgarrekin nahikunde hau eukiko dugulakoan , urte berri on denoi Freud jaunari barne\nHego 2018-12-31 16:33\nEzin da estatua berreskuratu lehenik nazioa ez bada sendotzen. Gaur egun estatu hipotetikoaren (7 probintziak) lurretan euskaldunak, hau da, euskaraz BIZI direnak minoria dira eta gainera soilik 7 probintzietako eremu finko batean dira nagusi. Katalunian behintzat katalan hiztunak Kataluniako edozein lekutan aurki daitezke eta beraz burujabetasunaren aldeko katalanak ere (hizkuntza eta independentismoaren arteko lotura badago). Euskal 7 probintzietan ez da hori gertatzen.\nfreud 2018-12-31 17:00\nNahiz eta eztabaidari amaitutztat eman nionez eta nola ikusten dudan zure insistentzia eta sinesgabea gure posibilitateetan lapurtu dizkiguten lurraldeak berreskuratzeko, sarreratxo bat egingo dut eta laburbilduz pentsatzen dudana horri buruz transmitituko dizut.\nErabili behar duguna gure lurralde guziak errekuperatzeko barrazkiloaren estrategia da.\nEz dakigu oraindik han non sortuko den Nabar Estatuaren detonantea, behar bada Oreretatik Ondarruraino, edo Pauetik Mauleraino edo Naiaratik Iruñearaino.\nKontextu hontan pentsatu behar dugu indar gehienak daude lekuetan gure estatalitea ezarritzea. Bakarrik Ente propio batetik lortuko dugunean barraskiloaren estrategiari hasiera eman dezakegu. Bordeletik gaurko Goiko Aragoiaraino eta Atapuerkatik Tolosaraino ez dugu bapatean ezer lortuko. Estrategia progresiboa izan behar da.\nEstatuak inposatzea lurralde libre batean lortuko bagenu hurrengo pausoak eman beharko genituzke gure Estatua erreferentzia bat bihurtzeko dauden beste lurralde oraindik okupatuak.\nShakespeareK omen esan zuen bezalakoa “Nabarra munduko harritasuna izango da”.\nGure unibertsitatea dohainik apartez kalitatezkoa izatea.\nGure sanitatea gauza bera.\nGure telebista eta komunikazio bitartekoak pedagogikoak eta salubreak izateak.\nGure haur eskolak askatasunean murgilduz eta haurren autoestima eta pertsonalitatea bultzatzen.\nSentimentu kolektiboa lantzea eta indibidualismoa baztertu.\nAuzokrazia aurrera eramatera eta xaxi-demokraziarekin bukatzea.\nArkitektura eta gure herrien ingurua bertoko izateak eta eraikuntzak basatiekin bukatzea.\nNabar hiritar bakoitzari sustengo ekonomikoa, kulturala, politikoa eta teknologikoa ematea.\nGure indar koerzitiboak prebentiboak izateak, herrian integratuak eta kontziente izateak bere sustengo ekonomikoa eta haien legitimitaea herritik sortzen dela.\nEkonomia eta lan egiturak kooperatibista izateak Estatuaren laguntzarekin.\nKirola, osasunatik fisikoa eta mentala bultzatu eta konpetitismoa gaizki ulertuta baztertu.\nHori lortzeko, herriak zerga altuak ordaindu beharko lituzke eta kontrapartidan kalitatezko bizitzara helduko daiteke.\nNola dirutza herri poltsikotik aterako zelan eta kantitate haundietan, herriak haien gestorei urbiletik kontrolatuko lituzke eta auzokrazia (demokrazia) indartuko zela.\nHorrelako Estatuarekin eta entegabeko seinalak bidali ez gero beste lurraldei haien benetazko Estatuan berrintegratzeko, dudarik gabe, haientzat, horrelako Estatuan parte hartzea oso seduktiboa izango litzateke eta haien historiaengatik, kulturarengatik eta geografiarengatik Nabar Estatura bueltatzera, etxera bueltatzea bezala izango litzateke, lujuzko etxe batera, gainera.\nGutxi gora behera, ideia handik doa eta garbi eduki behar duguna da helburu politiko eta estrategikoa bezala planteatzen ditugula pauso guztiak, ez udako ametsa bezala…\nEz dugu amore emango eta gurea dena berreskuratu arte, es dugu eutsiko.\nJon Oria Oses-ek idatzi zuen bezala bere liburuan “Nabarra es una colonia española y francesa”, azken kapituloan, kontatzen du nola Bearnes batek esaten ziola berak ez zuela itxaropenik galtzen Biarnoa, egun batean, Nabar Estatura itzuliko zelarekin.\nUrte berri on, zurentzat ere, Beñat, nola susmatzen dudan zu ere erresistentziaren barruan zaudela. Orain, bai, banoa.\nBenat Castorene 2019-01-01 18:15\n“Kontextu hontan pentsatu behar dugu indar gehienak daude lekuetan gure estatalitea ezarritzea. Bakarrik Ente propio batetik lortuko dugunean barraskiloaren estrategiari hasiera eman dezakegu. Bordeletik gaurko Goiko Aragoiaraino eta Atapuerkatik Tolosaraino ez dugu bapatean ezer lortuko. Estrategia progresiboa izan behar da.\nEstatuak inposatzea lurralde libre batean lortuko bagenu hurrengo pausoak eman beharko genituzke gure Estatua erreferentzia bat bihurtzeko dauden beste lurralde oraindik okupatuak.”\nAldi honetan, alde batera utziko dut zure Nafar Estatuaren zabaleraren kontua, zeren eta enetako interesagokorik baita goiko zure lerro hauetan.\nZure « ente propio » horrek pentsatu arazi dit Zuzeunen bertan, aurreko saio batean guzion hausnarketari proposatzen nuen ideia bati :\n« Estruktura sozio ekonomiko berria » nun abertzaleez osaturiko talde batek bere ideien araberako bizitza esperimenta lezakeen( hizhuntzaren pratikan, lanaren filosofian, bizi moduan eta abar…).\nNabarmen da zure « entea » eta « estruktura » diferenteak direla.\nIzan ere, zuk ikusten duzu egiazko estatu tipi bat, “estalitatea” laukakeena eta aplikatuko lukeena libreki zure zerrenda luzean agertzen den politika probidentzial idealisatu bat.\nEz duzu uste etsaiek segituan suntsi lezaketela “estalitatea” oraiko indar harremanen baldintzetan?\nAldiz uste dut « estruktura » sor ginezakeela eta gara litezkeela zure karakoila ibil litekeen baino lasterrago.\nKontua da jakitea da noraino utziko gintuzkeen egitera nahi iduguna.\nHalaere, diferentzia haundi honetaz aparte, iduritzen zait zure enteaz eta estrukturaz esan daitekeela antzeko gauza interesgarri batzu\n“Gutxi gora behera, ideia handik doa eta garbi eduki behar duguna da helburu politiko eta estrategikoa bezala planteatzen ditugula pauso guztiak, ez udako ametsa bezala…\nEz dugu amore emango eta gurea dena berreskuratu arte, es dugu eutsiko.”\n“Jon Oria Oses-ek idatzi zuen bezala bere liburuan “Nabarra es una colonia española y francesa”, azken kapituloan, kontatzen du nola Bearnes batek esaten ziola berak ez zuela itxaropenik galtzen Biarnoa, egun batean, Nabar Estatura itzuliko zelarekin.”\nEzdakit Oria Osesek ongi ezagutzen zituen, bainan iduritzen zait nik biarnotarrak ezagutzen ditutala aski untsa eta hurbildik erraiteko ezin zarela lekukotasun anekdotiko horren gainean bermatu berriro amesten hasteko.\nfreud 2019-01-01 23:12\nApunte txiki bat. 1607-ko ekainaren 07an Nabarrako korte subiranoek, Pauen kokatuak- Bearnen- aprobazioa eman zioten Enrike de Bourbon eta Albret Nabarrako III eta Frantziako IVren testamenduari non esaten zuen Nabarrako Koroa eta Frantziakoa sepratuak egon behar ziren eta gainera Nabarrako Koroa Albret Etxera itzuli behar zela.\nDenok dakigun bezala, Paue ez dago zazpiak-batean barne Bearnoan baizik.\nNabar Estatu Orokorrak Donapaleun kokatuak zeuden garai berdinean.\nHoriek bi izan dira gure azken instituzio nazionalak, estatalak.\n1620 geroztik (Nantes-eko Ediktoarekin) dena bukatu zen, Frantziako Koroak Nabarrako koroa suntsitu zuen haien betiko moduan, genozidio eta sarraskiren bitartez.\nHandik aurrera Nabarrako Korte Subiranoak Parlamentu-frantseza-bezala bihurtu zen, gaurko Gasteizko Parlamentua bezala, kasu hontan, espainola.\nErrealitateak buru gogorra du eta nahiz eta amnesia batean guri isolatu nahi, ez naiz harritzen Bearnes horren nahiarekin. Logika guztia du. Azken finean, Bearnen, Pauen, eta Donapaleun daude Nabar Estatuaren azken erreskoldoak. Erreskoldo horiek izango al dira gure Estatuko errekuperazioaren abiapuntua? Leku berdinetik? Auskalo…\nBeñat Castorene 2019-01-02 08:28\nEuskal herri kanpoko “Erreskoldo” horiekin, obsesio bat dena zuretzat, alferretan ari zara;\nBearnotarrek beren iraganaren orria itzuli dute eta orai frantses peto petoak dira eta\nNahiagoko nuen mintza zaitezen, proposatu nizun bezala, “ente estatal” horietaz.\nNundik ateratzen ditutzu?\nAntza zerbait ikusten dut Mao-tze- dong en “territorio libratu” en taktikarekin?\nBadakizu ingurumena, indar erlazioen harremanak, baldintza orokorra, dena desberdina zela?\nfreud 2019-01-02 10:59\nIndar erlaziori buruz, aipatzen duzunean ez digutela utziko edo noraino utziko digutela gurea egitea, politikan, etsaiak ez du inoiz ez ezer uzten. Guk gurea inposatu behar dugu, indarrez. Ente estatal hori, okupatuaK sentitzen garenotik osatzen da. Erresistentzia fasera pasa behar dugu eta gure lurraldeak ingorbenableak bihurtu behar dizkiogu gaur gobernatzen dutenei. Nik behintztat, han inbertituko ditut nire indarrak. Arlo hontan lana asko dago eta esparru desberdinetan baina benetazko konfrotazio batean, ez laboratorio experimental batean. Lortuko denean gure lurraldeak ingorbenableak izateak, horrek esan nahi du guk dugula kapazitatea gobernatzeko eta lurraldearen kontrola, pixkana, gure eskuetan geratzen dela. Ente estatal propioa zerbait konkretua da eta eguneroko gauza bat. Komodidatik ateratzea eta errestentziarako fasera pasatzea. Beste guzia kea saltzea da. Nire ustez, oraindik han, indarrak eta baldintza nahikoak daude hori planteatzeko eta aurrera eramateko. Horrek piztuko luke lotan dagoen eta behar dugun fusioa lidergo eta masa kritikoa artean.\nMikelats 2019-01-02 21:41\nEztabaida irakurriz, hainbat gogoeta:\n– Irabaziko badugu, inongo helburu estrategikori uko egin gabe, realpolitik soilaz egingo dugu aurrera, errealitate ankerraz jabetuz eta horren arabera jokatuz. Garaipena belaunaldietako partida bat da.\n– Politika orain arteko zentzu hertsitik atera eta zentzu globalean ulertu beharko dugu (ekonomia, demografia, kultura), ez soilik etsaiak kontrolaturiko instituzioen kudeaketa gisa.\n– Politikaren zentzu global hau barne duen estrategia eratu behar da, egoeraren larritasunetik abiatuz herria indartu eta epe luzerako begiradarekin askatasunerako bidean jartzeko.\nIruditzen zait lehentasunak finkatu beharra dagoela euskal eztabaida plazan. Zuhaitzak ez diezagula basoa ikustea ekidin\nBenat Castorene 2019-01-02 22:50\nZure entea ez da hasieran ulertu nuena, eta orai ulertzen dut zinez falta dugun erakunde politiko nazional bat dela. Ados naiz horretan.\nAldiz zure kabuz aldarrikatzen duzularik « indarrak eta baldintza nahikoak daude hori planteatzeko » hor ikusten dut prudentzia falta forman eta funtsean.\nBestetik ez dut batere sinesten ingobernablea izaitea nahikoa denik gobernatzeko kapazitatea eukitzeko. Kontrako eredu pila bat dago.\nHeroiak ez garenok, arreta gehiago emaiten diogu Herriaren kontzientisatzeko lanari, eta indarren arteko desoreka ez gutiesteari.\nNik momentuz modestuki aipatzen nuena zen estruktura sozial bat, egoera txarrenetan bizirauteko euskal bizitza bat sortzea ahalbidetuko ligukeena.\nEntseia gaiten denok iratzarririk, umil eta prudent egoiten Freud jauna.\nLeonat 2019-01-03 00:15\nBiba Beñat eskual iratzarrarazle duina!!!\nfreud 2019-01-03 11:16\nBi gauzetan koinziditzen ditugu: Estatu propioaren beharrarekin herri bezala ez desagertzeko eta erakunde (nik instituzioa esango nuke) politiko nazionala (nik estatala gustokoa dut) behar dugunekin Estaturantzerako prosezua gidatzeko.\nHala ere Estatuari buruz desberdin ttipi (edo ez han ttipia) bat dugu, nola ez dut susmatzen zuren partetik Estatua dugulako kontzientea izateaz.\nEta erakunde politiko nazional ordez nik instituzio estatal propia sortu behar duguna ikusten dut. Hots, behin behineko gobernu bat askatasunerako prosezua gidatzeko. Publikoa? Klandestinoa? Gure lurraldeetan kokatua? Gure lurraldeetik at? Hori analizatuko behar zen. Ziurazki, erresistentziarako fasea hasiera emateko bitarteko bat beharko genuke gobernu horri sustengoa emtako non Erresistentziarako Kontseilu Estatal bat sortu beharko genuken.\nHerri bat, lurralde bat eta gobernu bat dira heluburua.\nGobernuari buruz, esan dena.\nLurraldeari buruz, kolonialismoaren efektuengandik arazo haundia dugu, eztabaida honetan ikusi dugun moduan.\nHerriari buruz, nahiz eta herria beren boterearen arabarera definitzen den, zein den hemengo herriko sujeto politikoa karakterizatu behar dugu.\nNire ustez, gure lurraldeetan bi indar enfrentatuak daude. Marra gorriaz separatutak.\nAlde batetik okupazioa bultzatzen dutenek eta beste adetik okupazioa sufritzen dutenek.\nOkupanteak eta okupatuak. Zapaltzaileak eta zapalduak. Delinkuenteak eta delinkuentzia sufritzen dutenak.\nIndar okupanteen estruktura “soziala”: Kolonoak, kanpotik etorritak eta natiboak, okupazio eta kolonialismoaren alde daudenak, errenegatuak.\nOkupatuen bandoan: bi motazkoak aurkitzen ditugu. Kolonizatuak (oraindik han objetoak) eta deskolonizatuak (sujetoak).\nKolonizatuak dira independentistak direnak eta hala ere inperialismoari jokua egiten diote.\nGaur, beren zuzendaritzek, arma hartu behar dutela esaten badiote, arma bat hartuko dute. Bihar autonomia bultzatu behar dela eta errefrendatu, autonomia bultzatuko dute eta errefrendatuko dute. Han ere aurkitzen ditugu natiboak eta kanpotik etorritak.\nKolonizatu barnean beste motakoa ere dugu: politikaz jakintasuna nahiko sendoa dutenek baina ez daudenik prest paradigmo galtzaile batetik ateratzeko. Paradigmo horrek darama berrehun urte baino gehiago emaitzik eman gabe eta horrela jarraitzea pentsatsen dute beste laurehun urte gehiago. Han ere natiboak eta kanpotik etorritak aurkitzen ditugu.\nEta bukaeran, beraien buruak deskolonizatu lortu dutenek. Gutxiengoa dira baina hala ere erreferentzia eta garantia bat herri honentzat. Berriz ere, natiboak eta kanpotik etorritak aurkitzen ditugu haien artean.\nUmilak, koerenteak, determinatuak, sendoak, antolatuak eta baita ere prudenteak izan behar garelarekin gustiz ados nago, hala ere eta tamalez, arriskuak ere hartu behar ditugu.\nBeñat Castorene 2019-01-03 18:27\nFreud Jauna, ados lehen esaldiarekin eta azkenarekin\nfreud 2019-01-03 19:48\nKolonizatuentzat arrazonamendu deskolonizatua entzuten edo irakurtzen dutenean amets edo erokeri bezalako kontua hartzen dute, tirano arrotzek sartu dizkioten ulermena eta pentsamendua ezin atera diren objetoak direlako.\nHau modu orokorrean esaten dut eta baita ere eztabaida honetatik ikusi ditudan konportamentuak.\nBenat Castorene 2019-01-03 21:00\nBukatzekotan, gogotik barkatuko dizut ondar kiskilkeria apenas izkutu hau.\nfreud 2019-01-03 21:31\nEz dago zuri beriziki eta zuzenki idatzita nahiz eta zuk ere ametsaren kontua ateratu.\nInteresa, koinziditzen diren puntuetan ditut. Desadostasunak ibilbidean aklaratzen-edo ez-dira.\nEstatua gurea dena derrigorrezkoa izatea pentsamenduarekin eta baita lidergoa behar dugunarekin aportazio inportanteak eta zutabezkoak dira.\nFaltan bota dut, nonbaiten, ausardia eta determinazioa gurea den tresna aztertzeko, defenditzeko eta erreklamatzeko.\nEz dut barkamenik eta absoluziorik behar, hori Vatikanori utziko diogu.\nPlazerra ukan dut zuerkin eztabaidatzea eta sortu diren gaiak plazara ateratzera.\nBeste bat arte eta izan untsa.


Dantza eta osasun praktikak partekatuz — dantzan.eus\nHemen zaude: Hasiera › Komunitatea › Osadantzan › Dantza eta osasun praktikak partekatuz\nAurreko urtean hasitako bideari jarraituz osasunarekin lotutako mugimendu eta dantza-praktiken oinarriak ezartzen jarraitzeko helburuarekin topaketa antolatu du ADDEk. Donostiako Victoria Eugenia Antzokian izango da 2022ko irailaren 3an, 10:00etatik 18:00etara.\nAurtengoan programa teoriko-praktikoa antolatu dute. Ordubeteko 3 praktika aurreikusi dituzte, eta beste horrenbesteko tartea izango da 3 saioetan jasotakoa partekatzeko eta horren inguruan talde-elkarrizketa sortzeko. Mugi Dantza Mugimendu Terapia, Sirah Badiola eta Miren Saralegik gidatuko dute saio bakoitza.\n10.15 – 12.15 Lehen praktika: Dantza mugimendu terapia, hurbilketa laburra. Emailea, Mugi dantza mugimendu terapiak.\nPraktikei buruzko xehetasunak hemen.\nADDEko bazkideei izen-emateak ekainak 6tik aurrera.\nIzen-emateak publiko orokorrari, ekainaren 20an irekiko da..


JARDUERAK BAIMENTZEKO KONTINGENTZIA PLANAREN INPRIMAKIA\nELoGE PROIEKTUA: GOBERNANTZA DEMOKRATIKO ONAREN PRINTZIPIOAK\nEKINTZEN JARRAIPENA: KONTU EMATEA\nKUDEATU ZURE UDAL IZAPIDEAK ONLINE\nLandaluze kaleak saneamendu-sare berria estreinatuko du datorren urtearen hasieran\nEsku-hartze horri esker, guztira, 190.796,39 euroko inbertsioa eta lau hilabete inguruko egikaritze-epea, ur beltzak husteko ahalmena handituko da Landaluze kaleko saneamendu-sarea kontserbazio-egoera txarrean dago, eta kolektore-tarte oso degradatuak daude. Zenbait puntutan, euri-uren sarea ur beltzen sarearekin elkartzen da. Arazo horri irtenbidea emateko, Laudioko Udalak proiektu bat diseinatu du: kaltetutako hodiak osorik berritzea. Zehazki, hondatutako lurrak ...\nLAIAeskola ikasturte berriarekin dator\nAiaraldeko LAIAEskolaren ikasturte berri honen programazioarekin indartsu gatoz berriro ere; badakigu erronka handia izango dela, pandemia-egoera dela eta; horregatik, jarduera asko online edo modu birtualean egingo dira. Adi, programazioa benetan interesgarria delako eta gure burua zaintzen, ikasten eta emakumeen eta gizonen benetako berdintasuna sustatzen duten espazioak partekatzen jarraitu nahi dugulako. Kaleetan eta “hodeian” ikusiko dugu ...\nLaudioarrek ‘Dendatik Etxera’ programaren abantailez gozatu ahal izango dute\nEkimena urrian hasiko da, eta helburua tokiko txikizkako saltokietan elikagai galkorrak erostea eta etxean entregatzea da Laudioko Udalak, Aiarako Koadrilarekin eta Amurrioko Udalarekin batera, ‘Aiaraldea dendatik Etxera’ ekimena diseinatu du. Kanpaina honen helburu nagusia udalerriko saltokietan kontsumoa bultzatzea da; horregatik, esperientzia pilotu honen bidez, eskaerak etxeetara eramango dira. Andoni Orue Garapen Ekonomiko eta Enplegu zinegotziak ...\nUdalak 2021erako ordenantza fiskalen proposamena aurkeztu du\nEguneratze neurritsua eta arduratsua da, eta, horri esker, udalak bermatu ahal izango ditu aurreikusitako proiektuak, laguntza sozialak eta ekonomikoak COVID-19k sortutako ziurgabetasun-egoeran, bai eta egungo zerbitzuak hobetu ere Laudioko Udalak hilabeteak daramatza udalerriko ordenantza fiskalak berrikusten, eguneratzeko asmoz; izan ere, orain dela 8 urte izoztuta egon dira, eta une hartako errealitatera egokitu gabe zeuden. Hori ...\nUdalak ofizioz itzuliko du martxoaren 12a baino lehen ordaindutako kirol abonuen erdia\nOrdainketak helbideratuta dituzten pertsonek automatikoki jasoko dute itzulketa, gainerakoek urriaren 1etik 31ra bitartean joan beharko dute Hazen, eta eskatu. Era berean, Alarma-egoera hasi aurretik ordaindutako ikastaroen matrikulen zenbateko osoa itzuliko da. COVID-19ren pandemiak eragindako ezohiko egoera dela eta, Laudioko Udalak martxoaren 12a baino lehen erregistratutako edo ordaindutako abonu-kuota guztien % 50 itzultzea erabaki du, salbuespenik ...


Basina Turingiakoa - Wikipedia, entziklopedia askea.\nezezaguna, 477 (38/39 urte)\nBasina edo Bisina (438-477) Turingiako Basin eta Basinaren alaba izan zen, Saxoniako printzesa. Bere senarra Bisino utzi alde batera utzi zuen eta Galiara joan zen. Bertan Txilderiko I.aren eskua eskatu zuen, eta ezkondu ziren. Bere esanetan "munduko gizonik boteretsuenarekin ezkondu nahi duen, ozeanoa zeharkatu behar banuen ere". Bere esaldia, ziurrenik Txiledrikok Erromatar Inperioa inbaditu zuelako izango zen, eta Frankoen erresuma Erromtar lurretan ezartzen saiatu zelako.\nBere semea Klovis I.a izan zen, frankoen lurren fundatzaile gisa hartzen dena. Izena Basinak jarri zion, zerbait arraroa garai hartan, frankoen artean aitaren familiako izen bat jartzea zelako ohitura. Historian pertsonaia interesgarria da ikerlarientzat, emakumearen papera ez zelako hori izaten Antzinako Erroman, nahiz eta ez zen hain arraroa germaniar herrien artean.\nEuren alaba Audofleda ostrogodoen erregina izan zen, Teodoriko Handiaren emaztea.\nOrriaren azken aldaketa: 1 otsaila 2019, 18:28.


presoak | Igorre sarean\n‘presoak’ laburpen hitzak dituzten postak\nHileko azkenengo barikuan, bertso-kontzentrazinoa #herrira\nPosted in BUZOIAN AURKITUA, tagged herrira, Igorre, presoak on 2013/05/27 | Utzi erantzun bat »\tRead Full Post »\nGdeim Izik, Saharako presoen barri Igorren\nPosted in ARRATIA NEWS, tagged gdem izik, herrira, Igorre, presoak, saharako presoak on 2013/02/03 | Utzi erantzun bat »\tSaharako preso politikoen inguruko berbaldia egon zan Igorreko Kultur Etxean urtarrileko azkenengo barikuan, hilaren 25ean. Kartzela ezaguna da herri zapaldu eta burrukalarientzat eta 40 lagun inguru alkartu zirean bertara. Ikurriña bi eta Saharako banderak osatzen eben dekorazinoa. Neska gazte bik egin eben aurkezpena batak euskaraz eta besteak gaztelaniaz.\nAauin ekialdean dagoen GDEIM IZIK kanpamenduaren historia kontatu eben, Kanpamenduaren aldarrikapenak zeintzuk zirean aipatu ebezan, askatasuna, justizia, berdintasuna eta autodeterminazino erreferenduma. Honeri, etxebizitza eta lanpostua geitzen jakozan.\nArabiar udaberriaren inguruan kokatu behar da kanpamendu sahararren historia. 2010eko urrian ipini zan martxan Gdeim Izikeko kanpaketa, sahararrek jasaten eben marokoar okupazinoaren kontra eta autodeterminazino eskubidearen alde. Kanpamenduan giro baikorra, ilusioa eta poza zirean nagusi. Aukera historikoa ikusten eben sahararrek euren aldarrikapenak erresistentzia bide baketsuetatik aurrera atarateko. Konpromisorako deia egiten eutsoen nazinoarteari be.\nLatza izan zan marokoar gobernuaren mendekua. Errepresino itsua, 2010eko azaroaren 8an hasi zan kanporaketa. Kanpamendua desegin egin eben poliziek. Balaz zaurituak egon zirean. Ostean etorri zirean torturak. Errepresinoaren ondorioak gaurko egunera heltzean dira. 23 lagunek preso jarraitzen dabe ordutik. Epaitu egin behar dabez laster. Epaiketa militarra da, eta epaiketaren kontrako salaketa egiteko baliatu eben antolatzaileek berbaldia. Saharan be badagoz preso politikoak, Euskal Herrian moduan.\nKanpamendutik bertatik izkutuko kamerakaz grabatutako erreportaia, bideoa ikusi ahal izan genduan berbaldia. Blokeo informatiboa hautsi eban ekimen ausarta, bi lagunen iniziatibari esker. Marakoarren errepresino bortitzaren lekukotza zuzena.\nOstean, hileko azken barikuko kontzentrazinoa burutu zan, euskal preso politikoen eskubideen aldekoa, anitza, beste leku baten eta antortxa eta guzti.


Euskal sortzaileen mugikortasuna sustatzeko dirulaguntzen epea zabalik dago | Etxepare Euskal Institutua\nEuskal sortzaileen mugikortasuna sustatzeko dirulaguntzen epea zabalik dago\n2022an zehar euskal sortzaileen mugikortasuna sustatzeko dirulaguntzak martxan dira. Literatura, zinema, dantza, musika, antzerkia eta arte plastiko zein ikusizkoen sektoreetako profesionalek eska ditzakete. Bi bloketan datoz banatuta:\n1-Euskal sortzaileen mugikortasuna sustatzeko dirulaguntzak: arte plastiko eta ikusikoak, dantza, antzerkia, musika\nUrteko lehen sei hilekoan, hau da, urtarrilaren 1etik ekainaren 30era, egiteko diren jarduerentzat, eskabideak aurkezteko epea apirilaren 8an hasiko da eta maiatzaren 31n amaituko da.\nAurtengoan, baldintza berriekin dator deialdia bi sektorerentzako: antzerkiaren eta musikaren kasuetan, salbuespenez, ekainaren 30a baino lehen hasi eta bigarren epean garatzekoak diren proiektuak, lehen epean aurkeztu beharko dira.\nDeialdi honetarako gehienezko zenbateko orokorra 432.000 eurokoa izango da dantza, musika, antzerkia eta arte plastiko zein ikusizkoen sektoreetako profesionalei dagokienez, eta modalitate bakoitzari dagokion zenbatekoa honakoa izango da: arte plastiko eta ikusizkoetarako 75.000 euro; musika biretarako 140.000 euro; dantzarako 81.000 euro; antzerki bira eta denboraldietarako 136.000 euro.\n2-Bidaia poltsak: literatura eta zinea\nLiteraturari eta zinemari dagokienez, 20.000 eurokoa izango da 2022an euskararen eremu geografikotik kanpo zinema- eta literatura arloko sortzaileak eta eragileak nazioartekotzeko bidaia-poltsetarako dirulaguntzen gehienezko zenbateko orokorra. Eskabideak abenduaren 31ra arte aurkeztuko ahalko dira.\nEuskal sortzaileen mugikortasunerako dirulaguntzak funtsezko tresna dira atzerrian gure kultur eta sormen sektorearen posizionamendua indartu, bere presentzia eta ikusgarritasuna sendotu, eta nazioarteko kultur eragileekin saretze lana bultzatzeko. Deialdi honen helburua da euskal sorkuntza 2022. urtean euskararen eremu geografikotik kanpo sustatu eta zabaltzeko dirulaguntzak eskaintzea.\nDeialdien inguruko xehetasun guztiak hemen aurkituko dituzu.


Lapiko Kritikoa » Abertzaletasuna, nazio eraikuntza eta independentismoa. Eztabaida.\nBy Lapiko Kritikoa • Apr 26th, 2012 • Category: Asteko Gaia\nJoxe Manuel Odriozola eta Andoni Olariagaren artean azken bi hilabetetan emandako eztabaida:\nAndoni Olariaga: 500 urte estrategiarik gabe. Gara. 2012-03-11\nIndependentismoa mugimendu zabala izanik, motiboen unibertsoa infinitua dauka. Hortaz, helburuan koherentea eta bateratua (independentzia), eta motibazioan anitza izan beharko luke. Independentziak, beraz, helburu politikoa den horrek (estrategikoa dena, nahi bada, sozialismoa lortzeko), motibazio politiko guztiak artikulatu behar ditu. Teorian (a), hortaz, independentzia da artikulatzailea, eta motibazioak dira artikulatuak. Praktikan (b), herri batek garai bakoitzean erabakitzen du zein motibaziok hartu behar duen estrategikoki lehentasuna eta zein bigarren planoan utzi. Horrek nahitaez dakar estrategikoki praktikan erabakitzea zer diskurtso indartu behar den, aldian aldikoa. Baina eguneroko praktika horri ezinbestekoa zaio gaur egun urgentziaz diskurtso politiko koherente eta egituratu batez janztea.\nJoxe Manuel Odriozola: Nazionalismo linguistikoa. Berria. 2012-03-15\nEgungo euskararen herri ohitik abiatuta ez dago independentziarik eta askatasunik euskararen herriarentzat, euskaraz bizi nahi dugunontzat, hizkuntza eta kultura arrotzean goxo bizi diren abertzaleentzat ez baldin bada. Gure nazionalismo «partzialaren» aldeko borroka antzua eta denbora galtze nabarmena baldin bada Olariagarentzat, zer egingo dugu ba. Hala eta guztiz ere, nahiago dugu euskaraz eta euskaratik eraikitako nazio baten aldeko saiakera alferrean tematu, balizko independentzia politiko arrakastatsuan lehiatu baino. Esan bezala, ez dugu egungo euskal nazioaren egoerari darion «borondate» politikotik sor daitekeen askatasunean sinesten, gauzak errotik aldatzen ez badin badira behinik behin.\nAndoni Olariaga: Joxe Manuel Odriozolari erantzunez. Berria. 2012-03-17\nMotibazioak, ordea, pertsonalak diren heinean, subjektiboak dira, eta, beraz, beste mila motibazio daude abertzaletasunaren baitan: horiek errespetatzen ere jakin behar dela iruditzen zait. Izan ere, a priori, zein da ba motibazio garrantzitsuena: langile borroka, borroka linguistikoa, memoria historikoaren aldekoa, borroka ekologista, feminista…? Bakoitzak berearen alde egiten du. Nire artikuluko kritika zera zen: behingoagatik, abertzaletasunaren motibazioen unibertso zabal hori bilduko duen independentismoaren formulazio bat egiteko ordua heldu zaigula.\nJoxe Manuel Odriozola: Mamia eta axala nazio eraikuntzan. Berria. 2012-04-26.\nGure ustez, euskal nazio-eraikuntzaren prozesuan askatu behar diren korapilo nagusiak ez daude berdintasun eta justizia sozialaren arloetan berez eta besterik gabe. Euskal nazioaren arazo behinena munduko herri eta nazio minorizatu gehienen arazo berbera da hondar-hondarrean: alegia, minorizazioak errotik erauzi digu gizartearen euskal izaera linguistiko, kultural, sozial eta nazionala, eta orain ez gara gai emantzipazio soziala eta nazio-askatasuna euskal ikuspegiaren arabera uztartzeko.\nUnai Apaolaza. Abertzaletasunetik independentismora. Gara. 2011-05-12.\nDiskurtso abertzalearen akatsa, antagonismoa euskal proiektu politikoaren (independentziaren) alde eta espainiar edo frantziar proiektu politikoaren alde leudekeenen artean oinarritu beharrean, faktore objektibo konkretu batzuk dituztenen eta ez dituztenen artean oinarritzea izan da. Antagonismoak euskal estatua nahi dutenen eta espainiar edo frantziar estatuan segitzearen alde leudekeenen artean egon beharko luke; ez kultura edo hizkuntza bat edo bestea dutenen artean.\nAndoni Olariaga. Independentismoaren formulazio berri baterantz. Gara. 2011-06-12.\nIndependentismoa diferentzia azpimarratzen zuen erresistentzia fasetik berdintasun politikoa (beste nazioen eskubide berberak) azpimarratuko duen fasera igaro behar da: irabazteko garaira.\nUnai Apaolaza: Traineru bakarra. Berria. 2012-04-06.\nNazioaren diskurtsoek, subjektu independentista egituratzeko diskurtsoak direnez, «zer gara?» galderari erantzuten saiatu beharrean «Zer nahi dugu?» galderari erantzun beharko liokete. Subjektu politikoa baldintza objektiboekin zedarritu beharrean, baldintza subjektiboekin (nahi politikoarekin) mugatu beharko lukete alegia. Horrela, subjektu independentista indartsu bat egituratuko duen diskurtso independentista eraginkor bat eraikitzeko, nazioaren esentziatzat (euskara, kultura, historia, klasea…) izan ditugun faktore objektiboak, subjektibo bilakatu (erlatibizatu) behar ditugu, hau da, eskari politiko (demanda) moduan planteatu behar ditugu.\nUnai Apaolaza: Ouroborosa edo politikaren desagertzea. Lapiko Kritikoa. 2011-11-30.\nPertsonek etorkizunerako duten nahia edo borondatea kontutan hartu gabe sortu nahi diren identitate politikoak, identitate hertsi eta zirkularrak dira; helburu politiko baten alde egiteko, helburu hori lortuta balego bezala jokatzen baitute. Hau da, ekite politikoarekin lortu nahi dena, ekite politiko horretan aritzeko baldintza moduan jartzen baitute.\nHistoria eta nortasuna (Txostena). Artikulu bilduma.\nRaul Zeliken elkarrizketa eta Joxe Manuel Odriozolaren erantzuna, Jon Jimenez / Andoni Olariaga eta Unai Apaolazaren erantzunak Joxe Manuel Odriozolarenartikuluari, NABARRALDEren erantzuna: Beñi Agirre, Luis Maria Martinez de Garate, Mikel Sorauren etaAngel Rekalderen berehalako erantzunak, Lapiko Kritikoa webgunean, “Izan zirelako gara eta garelako izango dira?”, Andoni Olariagaren “Histori(et)atik askatu gaitezen” artikulua eta erantzunak, Fredi Paia, Floren Aoiz eta Manex Urdanpilletaren artikuluak, Aberriberri webgunearen kritika. Eranskinak: Joxe Azurmendi. Euskaldunak eta espainolak.Andoni Olariaga. “Volksgeist”en irakurketari jarraiki. Patxi Zabaletari elkarrizketa ZUZEUn. Iñaki Sotori elkarrizketa ARGIAn. Tomas Urzainquiri elkarrizketa GARAn. Floren Aoizi elkarrizketa Mondraberrin…\nUnai Apaolaza on May 4th, 2012 at 10:34 am:\nOdriozolak naziotasuna eratzeko duen modua esentzialista da. Baina zer da identitate esentzialista bat? Behar bada asko arriskatuz baina esango dut identitate esntzialista bat, bakarrik, faktore objektiboekin identitate politiko bat determinatzen denean sortzen dena dela. Identitate kultural, etnografiko, antropologiko, linguistikoetaz… ari garenean ez dago esentzialismorik. Euskara hitz egiten duena euskalduna dela esatea, azal zuria duena zuria dela esatea edo oinarrizko soldata jasotzen duena langile klasekoa dela esatea tautologia bat da. Hor ez dago eztabaidarik (eztabaida bakarra zientifikoa izan daiteke; hizkuntzak zer identitate ematen du? Non legoke azal zuriaren eta beltzaren arteko muga? Zein soldatatatik aurrera langile klaseko bat burges bihurtzen da?). Hortaz, borondateak zer esateko gutxi duen identitate mota hauek ezin dira esentzialista izan.\nBaina zer gertatzen da naziotasunaz (identitate politikoa) ari garenean? Kasu honetan, faktore objektiboek naziotasuna determinatzen dutela badiogu, identitate esentzialistak sortzen dira. Zergatik? Gure borondatetik kanpo dauden baldintzek esaten baitigute zein identitate politiko dugun. Honela, gerta liteke, euskara ez dakien bat, nahiz eta berak bere burua euskal naziokidetzat izan, nazioaren diskurtso esentzialista batek nazio horretatik kanpo uztea.\nOdriozolaren kasuan identitate esentzialista hau justifikatzeko arrazoibide politikoak aparte utzi eta arrazoibide zientifikoak (“egiazkoak”) ematen ditu:\n“Abertzale askok ulertu nahi ez badigute ere, espainolez bizi den herritarra espainola da, eta beste horrenbeste frantsesez bizi dena. Auzi horretan dagoen mekanismorik erabakigarriena ez da abertzalearen sentiera edo asmoa edo gogoa; tasun eta dohain guztiok abertzalerik sutsuenarenak balitu ere, erraz gaindituko zaio hizkuntzaren mekanismoa bere nazioidentitatearen luze-zabalean. Frogatu uste dugun bezala, ez baita ideologia politikoa izaten norberaren nortasun-mota determinatzen duen mekanismo nagusi, hizkuntzari eta kultura nazionalari dariona baizik. Azken honen baitan erabakitzen da batez ere gure nortasun nazionalaren zerizana, nahiz eta hemen ere, jakina, ñabardurak egin behar izaten diren.” (Odriozola,2008:145)\nEuskarak mundu ikuskera bat ematen duela baieztatuz (erlatibismo linguistikoaren teoria) mundu ikuskera hori ideia eta sentiera politikoekin berdintzen du.\nBaina zertarako sortzen dira identitate esentzialistak? Gehienetan, estrategia politikoak dira; helburu politikoak lortzeko erabiltzen baitira. Baina, noiz da eraginkorra (lagungarria helburu politikoak lortzeari begira) esentzialismo estrategikoa (Kontzeptu hau Spivakena da)? Esentzialismo estrategikoak eraginkortasuna izan dezan, politikoki eraldatu nahi den jendartearen gehiengo oso zabal batek, aukeratzen den faktore objektiboa partekatu behar du (eraginkorra izan dadin kopuru horrek gutxienez %80tik gorakoa beharko du izan).\nOdriozolaren esentzialismoa estrategikoa dela kontsideratzen badugu, pentsatu beharko genuke Odriozolak naziotasunerako baldintzatzat euskara jartzea estrategia politiko bat dela. Baina Euskal Herrian dugun euskal hiztun kopurua kontutan hartu ezkero, esentzialismoa estrategia politiko moduan erabiltzea eraginkorra izan beharrean kontraproduzentea da (hizkuntza gutxietsita dagoenean eta hiztun kopurua jaisten ari denean esentzialismoa erabiltzea erresistentzia estrategia bat da eta kasu honetan positiboa izan daiteke hiztun kopurua jeisteari galga jarzten baitio, baina hiztun kopurua handitzeko, eta helburu politikoak lortzeko, ez du balio. Erresistentzia estrategia bat da ez helburu politikoak lortzeko estrategia politikoa). Odriozolaren kasuan, oraindik esentzialismoan tematzeak, haserako esentzialismo estartegikotik, estrategiarik gabeko esentzialismora jauzia egiten ari dela erakusten du. Nahiago du “egia” zientifikoa eraginkortasun politikoa baino. Hau guztia argi ikus daiteke Odriozolak, “Hala eta guztiz ere, nahiago dugu euskaraz eta euskaratik eraikitako nazio baten aldeko saiakera alferrean tematu, balizko independentzia politiko arrakastatsuan lehiatu baino.” dionean. Laburtuz, nire ustez, Odriozolaren nazionalismo linguistikoak nazionalismo izateari utzi egin dio “egia” zientifikoei estrategia politikoari baino garrantzi gehiago ematen dion momentutik. Ekintzaile politikoa izan baino nahiago du argizari museoko zaindari izan.\nAndoni Olariaga Azkarate on May 4th, 2012 at 11:32 am:\nUnai, nire hurrengo artikuluari aurreratu haiz. Oraindik Odriozola erantzun gabe daukat eta hurrengo garako artikuluan erantzuteko asmoz nengoen (beste bat pentsatua nuen idaztea hasieran, baina kontua argitzea erabaki dut azkenean). Eta hain zuzen, esentzialismoaz… Beno, beste bide batetik helduko diot, ez dakit, ikusiko dut ;)\n_isilmisilka proiekt_ on June 18th, 2012 at 3:14 am:\nBAGARE, BAGERA, BAGIRE, BAGARA.\nIndependentzia, ez da bakarrik behar dugun zerbait. Ezta eskubide soila. Norbanakoak, eta jende multzo ezberdinek, independentzia berezkoa duten organismoak dira. Hau da, norbanakoen eta jendarte kulturalen imaginarioak, BADIRA. Gure arima, pertsonena eta herriena, bada independientea beraz, nahi hala ez. Hori izan da XX.mendeko 11 matxinada txikien gairapena. Herri borrokalari, ameslari eta libre askoren borroka. Gurea kasu, asimilatuak ez izatea lortu duten herri errebelde eta borrokalariak.\nEstaturik gabe ere izaterik BADAGOelaz ari gara eta Euskal Herria sozialista izaten, hamarkadak daramatzagu gurean iada. Herri eta pertsona libreen abangoardiaren eginbeharra, errealitatea AMESTea eta IZATEKO gauza berriak ASMATzea delako. Gauza hauen artean, zerrenda amaigabea aipatu daiteke, baina bada hauen artean nagusitu egiten den 1, amaren etxea defendatu eta eraikitzea ahalbidetuko digun teknologia asmatzea hain zuzen ere. Gaur 8, EUSKAL EGOERA MAKINA berria fabrikatu eta EUSKAL HARRI modernoa amestu beharrak dauzkagulako.\nBerezkoa eta biologikoa den independentzia hori errespetatua ez denean-baina, amestu egiten den errealitatea eta imaginatutako errealitate birtualaren arteko matxura handitzea dakar. Pertsonen eta herrien identitateak estandarizatu nahi izatea, naturaren aurkako genozidioan bihurtu daitekelarik, hegozentrismoaren makina nagusiak diren kultura itsuen esku.\nHerri edota jendarte kultural libre eta independiente batek -gaur egungo Estatu bat adibidez- asmatutako egoera makina, handitze, zabaltze eta azkenik eta halabeharrez, ukaziorako teknologia identitarioa izan daiteke-baina. Errealitate objetiboan eta beraz, EGIA zientifikoan oinarriturik, Amalurran hasi eta unibertso osorarteko bidea errekorritzen duten kultura integral unibertsalak, hau da, jakintza elkartrukatu eta xamurtasuna eta zintzotasuna biltzen dituen elkartasun keinuen aitzin unibertsoa, kultura inperialista hauekin egingo dute talka. Eta talka honetatik sortzen den energia esfera, -gatazka politikoa- bezala ezagutzen ditugun XX.mendeko guda modernoak ditugu.\nEuskal Herria osatzen dugunon kolektibidadearen egoera marraztu eta eraikitzeaz aparte, nahi ez ditugun mezuetaz babestuko gaituen ezkutua egin beharra daukagu aurrerago solastu bezala. Garaiko teknologiak eskutan -euskal egoera- makina sortzeaz ari gara, eta nola ez, auzokideak ditugun beste kultura inperialista eta despotetatik babestuko gaituen ezkutua, hau da, -euskal harria-.\nEsan bezala, elkarbizi diren kultura ezberdinak, jakintzaren elkartrukaketa erritualizatua duten kulturak edo inbasoreak eta etnozentrikoak diren kulturak izan daitezke, jabetza pribatuaren kapitalaren kultura bezalakoa hain zuzen ere. Espainia kasu, asmatutako identitaterik gabeko -arimabako- herri birtuala. Nazioarteko nagusi kapitalisten espainiar Matrixa.\nArtista eta zientzalari abangoardiei, euskal teknologiak amestea dagokigu gainera. Hau da, lengoai, antolakuntza eta produkzio sitemak amestu behar ditugu -sarelanean-. Energia indibidual guztiak dantzan jarriko dituen auzolanerako sarearen makina. Edo -euskal egoera- marrazten duen makina bera. Eta noski, etorkizuna ikuskatzea ahalbidetuko digun -aitzin teknologia esfera-.\nEuskal herriko memoria historikoaren erara eta beti ere hobeto bizitzea eta elkarbizitzea ahalbidetuko duen -Egoera makina-. Ba al dago erakargarriagoa den proiekturik bizitzan, bizitzaren proiektuaz haratago?\nUnibertsalitate 1nter1ndependent1sta pentsatu, Estatuen mundua aldatzeko. Euskal metodoa erabaki, pertsona eta herri libreen mundua irabazteko. Omenaldirik onena, garaipena delako. Aurrera bolie bidelagun agurgarriok! Urteetako borrokaren fruituak jaso ditzagun eta mundura zabaldu. Herrien Mundua eta Munduaren Herriak posible egingo dituen nazioarteko sarea sortu beharra dagoelako. Gaur 8, guztia irabazteko. Garaipen 0so eta definitiboa, gu guztion sarelanak egingo duelako posible.\nBesarkada bat euskal errepresaliatu guztiei. Maite zaituztegu!\nEspainiar sozial-inperialismoa eta abertzaletasuna (Gara. 2011-08-14)


Hiri debekatura bidaia-txartela - Alea.eus\nGES, SUmendi, Arkillos 10, Errekaleor Bizirik, Auzolana Pilotalekua, Hala Bedi eta Gaztetxea. 2018-04-11 18:22\nDebekatua, marjinatua, ezikusia, manipulatua, ixildua eta ezezagun nahi gaituzte bainaaa… Gasteizek bere bere gaitu jada, gasteiztarrek egin gaituzte gu eta guk egin dugu ere Gasteiz egun dena.\nDebekatu zuten esatea. Eta zenbaitek…oihu egitea gustoko zutela eta kontu kontari ibiltzea, zirikatzea, galdetzea eta sortzea. Debekatu? Eurak, tematu! Hala bedi izenez sortu ninduten zoro maitagarri batzuek, eta geroztik zenbat ideia debekatu uhinetan zabalduak lagunok? Zenbat doinu, solasaldi, galdera, hausnarketa konpartitu? Eta temati jarri zirelarik… Hala Bedi BI sortu zuten, debekatuen hizkuntza debekatuan, mundua esateko gure hizkuntzan, euskaraz. Beste 35 urtez hala bedi!\nDebekatu zuten egitea, norberaren kabuz jardutea. Zer atrebentzia baimen eta legeztatzerik gabeko ekintza! Eta batzuek baietz, ez zela soilik posible ikasteko bide ere bazela, eta bide instituzionala zalantzan jartzeko aukera eta beste bide batzuk berrasmatzeko plazera eta hala! Okupatzera ausartu ziren egiteko esparru baten bila! Gasteizek badu Gaztetxea! Zenbat urte joan dira ekinaren ekinez? Zenbat belaunaldi, ideia, parranda, asanblada, konspirazio eta ikasketa? Zenbat mehatxu? Parkina, bostgarren dorrea, luxuzko etxeak… Zenbat alikate? Batzuk bai eta ni 30 urtez… temati!\nDebekatu zuten jolastea lagunok! Hori ere! Jolasteko txoko bat bazelako auzoan, baina ahazturara kondenatu zuten eta sartzea debekatu zuten… baina auzokide batzuk tematu egin ziren eta… Auzolana Pilotalekua izenez berreskuratu ninduten! Ta geroztik zenbat pilotakada, bazkari, prentsaurreko, antzerki, ekitaldi eta joko? Mehatxuren bat ere tarteko nola ez, debekatuoi izateko eskubidea ez dugula gogorarazteaz arduratzean da aldiro alikate berriren bat eta. Baina beste behin ere… ni temati! maite nauten horiek defendatu ninduten eta auzolanak baditu jada 10 urte kopon! Urte askotarako!\nTa anai arreba txiki eta handiak izan ditugu Gasteizko proiektu okupatuok hiri osoan zehar, 103.a, Arriagako etxea, Judimendiko gaztetxea, Aldabeko etxeak, Etxezaharra, Errotako lokala, okupinto, oraindik bizirik mantentzen dugun Arkillos 10… zenbat korrikaldi, epaiketa, mehatxu, malko, amorru… horiek ere egin gaituzte orain garen hau ezta? Baina tematu ginen, metxa piztuta zegoen eta sua sortu zen… SUmendi izenez sortu ninduten debekuetatik eta Judimendik geroztik badu amesteko, konspiratzeko esparrua, librea eta autogestionatua. Txingarrak temati hauspotzen trebeak izan gara beti.\nDebekatu zuten emantzipazioa ere... Eskaini zituzten hipotekak, alokairu eroak, eskubideen zozketak, soldata miserableak eta lan ordu malguak… eta tematu ziren gazteak etxebizitzak okupatzen, euren artean abilidade hau kontajiatzen, jabetza pribatua zalantzan jartzen, espekulazioa salatzen eta gustoa hartu zioten… pinto, txikita, korre… Gazte emantzipazio sarea badugu ere! ¿A qué GESperas?\nDebekatu nahi izan dute izatea lagunok. Eta hara… beste zoro maitagarri batzuek izateko auzo bat okupatu zuten eta izateko aukera bueltatuz zidaten neri, Errekaleor izenez ezaguna nintzen honi. Egiteko, esateko, eraikitzeko, elkar zaindu, amestu, bizi eta maitatzeko auzo bat. Elkarrekin izateko txoko bat bost urtez eta etorkizun oparo bat elkarrekin borrokatzeko aukera. Debekatu nahian dabitza… baina alikate jauna, tematiak garela esan izan dizugu?\nPasa eta ikusi lagunok, debekuen hiritik haratago dagoen Gasteiz da hau… eta gehiago izateko bokazioa dugu!


Errioxa eta Aragoiko hiru hiriburuak, perimetroan konfinatuta\nAragoiko Gobernuak Zaragoza, Uesca eta Teruel hiriak mugatzea agindu du gaur gauerditik aurrera, koronabirus kutsatze maila handia dela eta.\nAragoiko Gobernuak Zaragoza, Uesca eta Teruel hirien perimetroa konfinatuko duela iragarri du ostegun honetatik aurrera, 00:00etan, koronabirusaren hedapena geldiarazteko helburuarekin. Gainera, herrialde osoa 3. alerta mailara igaroko da astelehenetik aurrera.\nHala iragarri dute asteazken honetan, ezohiko Gobernu Kontseilua egin ostean, Javier Lamban Eusko Jaurlaritzako presidenteak eta Sira Repollés Osasun sailburuak.\nKobidagatiko positiboek gora egin dute Aragoin azken egunotan, eta 740 kasu berri atzeman dituzte eguneroko datuetan. Kasu horiek astearte honetan eman dira argitara Aragoiko Gobernuaren Gardentasun atarian, pandemia hasi zenetik izan den daturik altuena.\nUdako lehen agerraldiek gehien astindu zutenetako bat izan ondoren, Aragoik, % 19ko positibotasunarekin, gaur egun tasarik altuenetako bat du, ia 543koa, eta horrek esan nahi du kobid bakoitzeko ospitale-kargaren zifra altuenetako bat ( % 9) eta okupatutako BCIak % 37koa direla.\nErrioxako Gobernuak erkidegoaren sarrera eta irteera mugatzea erabaki du 15 egunez, urriaren 23an (ostirala) hasi eta azaroaren 7an (larunbata) 00: 00ak arte, Coronavirusaren aurrerapena geldiarazteko, Concha Andreu Errioxako Gobernuko presidenteak iragarri duenez.\nEstablezimenduak ere 21: 00etan itxiko dira, farmaziak, supermerkatuak eta etxez etxeko janari-zerbitzuko lokalak izan ezik.\nErrioxak 1.296 kovid-19 kasu aktibo ditu, azken egunean baino 27 gehiago; 133 pertsona daude ospitaleratuta (111 plantan eta 22 ZIUn), 21 gehiago, eta 35 agerraldi aktibo, guztiak ere familiakoak.\nAndreuk uste du adostutako ordutegi- eta edukiera-mugak nahikoak izango direla Errioxan pandemia izaten ari den joerari eusteko, "Kezkagarria" baita.


PDF (251 KB - 6 orri.)\nIrailaren 26ko 2339/1980 Errege Dekretuaren bidez Bitariko Transferentzia Batzordearen akordio bat onartu zen, eta akordio horren 2. artikuluak ezarritakoarekin bat etorriz eta bertan eskatutako formalizazio-izapideak betetzeko, dekretu honek, batetik, akordio hori onartu eta argitaratzen du, eta bestetik, eskualdatutako baliabideak atxikitzen ditu. Izan ere, 2018ko abenduaren 3ko 1414/2018 Errege Dekretuaren terminoetan jasota dago Transferentzien Batzorde Mistoaren Osoko Bilkuraren 2018ko azaroaren 26ko akordioa, honako honi buruzkoa: irailaren 26ko 2769/1980 Errege Dekretuaren bidez errepideen alorrean Euskal Autonomia Erkidegoari eskualdatutako eginkizunak eta zerbitzuak gehitzea, orain arte Estatuko Administrazioak AP-1 autobidean (Burgos-Armiñón) egikaritu dituen eginkizunei eta zerbitzuei dagokienez.\nOndorioz, Gobernantza Publiko eta Autogobernuko sailburuak proposatuta, aurretiaz Lehendakaritzak onartuta eta Jaurlaritzaren Kontseiluak 2018ko abenduaren 4an egindako bilkuran aztertu eta onartu ondoren, hauxe\n1. artikulua.– Transferentzien Bitariko Batzordearen 2018ko azaroaren 26ko akordioa onartzea, Euskal Autonomia Erkidegoari irailaren 26ko 2769/1980 Errege Dekretuaren bidez eskualdatutako errepide alorreko eginkizunak eta zerbitzuak gehitzeari buruzkoa. Orain arte Estatuko Administrazioak AP-1 autobidean (Burgos-Armiñón) egikaritu dituen eginkizunei eta zerbitzuei dagokienez eta 2018ko abenduaren 3ko 1414/2018 Errege Dekretuan ezarritako terminoetan, errege-dekretu hori osorik argitaratu beharko da Euskal Herriko Aldizkari Ofizialean, dekretu honen eranskin gisa.\nDekretu hau 2018ko abenduaren 1ean jarriko da indarrean.\nERANSKINA, ABENDUAREN 3KO 174/2018 DEKRETUARENA\nABENDUAREN 3KO 1414/2018 ERREGE DEKRETUA, ESTATUKO ADMINISTRAZIOAK IRAILAREN 26KO 2769/1980 ERREGE DEKRETUAREN BIDEZ EUSKAL AUTONOMIA ERKIDEGOARI ERREPIDEEN ALORREAN ESKUALDATUTAKO EGINKIZUNAK ETA ZERBITZUAK GEHITZEN DITUENA\nKonstituzioaren 149.1.21 artikuluan ezarrita dago Estatuak duela guztizko eskumena autonomia-erkidego batetik baino gehiagotik igarotzen diren trenbideen eta lurreko garraioen gainean.\nAbenduaren 18ko 3/1979 Lege Organikoaren bidez onartu zen Euskal Herriko Autonomia Estatutuaren 10.34 artikuluan ezarrita dago bide eta errepideen arloan lurralde historikoetako foru-aldundiek oso-osorik gordeko dituztela gaur egun dituzten lege-araubidea eta eskumenak edo, hala dagokionean, Estatutuaren 3. artikuluaren arabera berreskuratzeko dituztenak, Konstituzioaren 148. artikuluko 5. apartatuko 1. zenbakian jasotako eskumenez gain. Era berean, Konstituzioko xedapen horrek konstituzio-xedapen horrek autonomia-erkidegoei baimena ematen die errepideen arloan eskumenak hartzeko, betiere errepideen ibilbide osoa autonomia-erkidegoan kokatuta badago, baita errepidezko garraioaren gaineko eskumenak ere, baldintza berberetan.\nIrailaren 26ko 2769/1980 Errege Dekretuaren bidez errepide arloko eginkizunak eta zerbitzuak Euskal Autonomia Erkidegoari eskualdatu zitzaizkion.\nEuskal Herriko Autonomia Estatutuaren bigarren xedapen iragankorrean aipatzen den Batzorde Mistoak, 2018ko azaroaren 26ko bileran, irailaren 26ko 2769/1980 Errege Dekretuaren bitartez Estatuko Administrazioak Euskal Autonomia Erkidegoari eskualdatutako errepide alorreko eginkizunak eta zerbitzuak gehitzeari buruzko akordioa onartu zuen. Akordio hori Gobernuari bidali zaio errege-dekretu bidez onartzeko.\nHori dela-eta, Euskal Herriko Autonomia Estatutuaren bigarren xedapen iragankorrean ezarritakoa betetzeko, Lurralde Politika eta Administrazio Publikoko ministroaren proposamenez eta Ministroen Kontseiluak 2018ko azaroaren 30eko bileran eztabaidatu ondoren, honako hau\nOnartu egiten da Euskal Autonomia Erkidegoko Autonomia Estatutuaren bigarren xedapen iragankorrean aurreikusitako Batzorde Mistoak 2018ko azaroaren 26ko bileran egindako akordioa, errepide alorrean irailaren 26ko 2769/1980 Errege Dekretuaren bidez Estatuko Administrazioak Euskal Autonomia Erkidegoari eskualdatutako eginkizunak eta zerbitzuak gehitzeari buruzkoa. Akordio hori errege-dekretu honen eranskinean jaso da.\nOndorioz, gehitu egiten dira Estatuko Administrazioak irailaren 26ko 2769/1980 Errege Dekretuaren bidez errepide alorrean Euskal Autonomia Erkidegoari eskualdatutako eginkizunak eta zerbitzuak, Batzorde Mistoaren akordioan ageri den bezala eta bertan zehaztutako termino eta baldintzen arabera.\nBatzorde Mistoaren akordioan adierazten den egunetik aurrera jarriko da indarrean gehikuntza.\nErrege-dekretu hau aldi berean «Estatuko Aldizkari Ofizialean» eta «Euskal Herriko Agintaritzaren Aldizkarian» argitaratuko da, eta ondorioak izango ditu 2018ko abenduaren 1etik aurrera.\nMadrilen, 2018ko abenduaren 3an.\nERANSKINA, ABENDUAREN 3KO 1414/2018 ERREGE DEKRETUA\nJorge García Carreño jaunak eta Begoña Pérez de Eulate González andreak, Euskal Herriko Autonomia Estatutuko bigarren xedapen iragankorrean aurreikusitako batzorde mistoko idazkariek, honako hau\nTransferentzien Batzorde Mistoak, 2018ko azaroaren 26an egindako osoko bilkuran, akordio bat onartu zuen irailaren 26ko 2769/1980 Errege Dekretuaren bidez Estatuko Administrazioak Euskal Autonomia Erkidegoari errepideen arloan eskualdatutako eginkizunak eta zerbitzuak gehitzeko, honako baldintza hauen arabera:\nKonstituzioaren eta Estatutuaren aurreikuspen horietan oinarrituta, bidezkoa da Estatuko Administrazio Orokorrak irailaren 26ko 2769/1980 Errege Dekretuaren bitartez Euskal Autonomia Erkidegoari errepideen arloan eskualdatutako eginkizunak eta zerbitzuak gehitzeko prozedura formalizatzea.\nB) Euskal Autonomia Erkidegoak bere gain hartuko dituen eginkizunak eta gehituko diren zerbitzuak identifikatzea.\n1) Euskal Autonomia Erkidegoari eskualdatuko zaizkio 1. zerrendan zehazten den bidesaririk gabeko errepide zatiaren titulartasuna, bai eta orain arte Estatuko Administrazio Orokorrak bertan izan dituen eginkizunak eta zerbitzuak ere. Horrek ez du kentzen Arabako Foru Aldundiak alor horretan dituen eskumenak mantentzea.\n2) Euskal Autonomia Erkidegoa orain arte Estatuak errepide zati horren titularra izateagatik izan duen egoera juridikoan subrogatuko da, eta, bereziki, emakidadunari errepidearen gaur egungo egoerari buruz egin dakizkiokeen erreklamazioei edo eskualdatutako zatiaren kontratuaren likidazioari dagokionez. Horrek ez du kentzen Estatuak bere kargu mantentzea emakida-kontratutik eratorritako betebehar eta eskubide guztiak eta eskualdaketa eraginkorra izan arte eskatu ahal izango direnak.\n3) AP-1aren eta A-1aren arteko loturan (Gasteizko autobia) bi noranzkoetako sarrera-adarren edukiera handitzeko jarduketak 1. akordio osagarrian ezarritakoarekin bat gauzatuko dira.\nC) Estatuko Administrazioak eta Euskal Autonomia Erkidegokoak batera beteko dituzten zereginak eta lankidetzan aritzeko moduak.\n1) Euskal Autonomia Erkidegoak titulartasun-eskualdaketa izango duen errepide zatian aplikatuko ditu indarrean dagoen Estatuko legerian aurreikusitako arau teknikoak eta seinaleztapenari dagozkionak.\n2) Estatuak errepideen eraikuntzari eta kontserbazioari buruz emandako arau tekniko orokorrak beteko ditu Euskal Autonomia Erkidegoak, nazioarteko hitzarmenak, akordioak edo aholkuak errespetatuz, hori guztia Euskal Herriko Autonomia Estatutuaren 20.3 artikuluan ezarritakoarekin bat etorriz.\nD) Estatuko Administrazioaren eginkizunak eta zerbitzuak.\nAkordio honetan aipatzen den gehikuntzak ez ditu inola ere aldatuko Euskal Herriko Autonomia Estatutuaren 17. artikuluan zehaztutako alorretan Estatuak dituen eginkizunak eta zerbitzuak, artikulu horretan ezarritako moduan eta baldintzetan.\nE) Eskualdaketaren eraginpeko aurrekontu kredituak.\nEstatuko Administrazioak Euskal Autonomia Erkidegoari egingo dion eskualdatze horri lotutako estatu-mailako urteko kostu osoa, 2018ko ekitaldian, 2. zerrendan jasotakoa izango da.\nGehituko diren eginkizunen eta zerbitzuen agiriak eta espedienteak hilabeteko epean entregatu behar dira, akordio hau onartzen duen errege-dekretua argitaratzen denetik aurrera zenbatzen hasita.\nAP-1 autobidea (Burgos-Armiñón)\n6 kilometroko bide zatia. Burgosko eta Arabako probintzien arteko mugan hasten da, 77+200 kilometro-puntuan, eta autobidearen bukaeran amaitzen da, 7. lotunean, Armiñonen, 83+200 kilometro-puntuan.\nESTATUKO URTEKO KOSTUA GUZTIRA\n17. ATALA SUSTAPEN MINISTERIOA\n2018KO EKITALDIKO ZUZKIDURAK


Baserritar neskato krabelin gorriduna - Wikipedia, entziklopedia askea.\n(«Krabelin gorridun baserritar gaztea» orritik birbideratua)\n730 ( ) × 600 ( ) mm\nBaserritar neskato krabelin gorriduna (gaztelaniaz: Aldeanita del clavel rojo) margolana Adolfo Guiard artistaten lan ezaguna da. Margolari honek marrazkiari garrantzi handia eman zion baina lan honetan margoak difuminatzen ikusten ditu.\nLan honetan ez dago irudia inguratzen duen marrazkia eta plastikotasuna koloreekin lotuta dator. Margolanean kolore deigarriena krabelinena da, zalantzarik gabe: gorria eztanda egiten du lanaren erdian. Kolore nagusiak, bestetik, urdinak eta arreak dira. Irudi nagusia hamar urte baino gutxiago izango dituen neskatxarena da, buruan esneontzi handia bat daramana. Goizeko orduak dirudite eta protagonistak etxetik kanpo daude. Atzealdean itxura kostunbrista duen eszena ikus daiteke: haur batzuk jolasten, emakume zahar bat etxearen kanpoaldean eserita lanean, fondoan itsasontzi baten belak, zuhaitz bat... Irudi horiek difuminatuagoak daude. Krabelinak sentsualitate kutsu bat ematen dio neskatxari; hala ere, bere begietan melankolia, agian nekea, da nagusi, haren pentsamenduak eszena horretatik kanpo egongo balira bezala.\nMargolana Bilboko Arte Ederren webgunean.\nAdolfo Guiarden margolanak\nOrriaren azken aldaketa: 10 apirila 2021, 12:13.


‘Bikin bat in’ kantuak eta bideoklipak iragarriko du Lesakako 2017ko Nafarroa Oinez\nLesakako 2017ko Nafarroa Oinezek badu kanta: Bikin bat in abestia. Bizi bezain sentikorra da kanta, Lesaka herria bera, bere memoria, ikastola eta haurren bizipoza islatzen baititu. Izan ere, Nafarroa Oinezen Bikin bat in leloan oinarritu da Estitxu Arotzena bertsolari lesakarra abestiaren hitzak sortzeko, eta doinuz jantzi ditu Igor Telletxea Berako usikariak. Hori guztia irudietara ekartzeaz arduratu da, bertzalde, Xumar Altzugarai zinegile lesakarra.\nHala ere, jende andana batu ditu kantaren eta bideokliparen ekoizpenak, 100 herrikidek baino gehiagok hartu baitute parte, guztiak auzolanean, eta berotasun hori ekarri nahi izan du Tantirumairu ikastolak aurtengo Nafarroa Oinezen doinu eta irudietara.\nHori guztia aurkezteko prentsaurrekoa eskaini dute ekainaren 26an, astelehen goizean Iruñean Josu Reparaz NIEko lehendakariak, Amaia Lasheras Tantirumairu ikastolako lehendakariak, Estitxu Arotzena kantaren egile eta jarduera lan-taldeko kideak, eta Xumar Altzugarai bideokliparen egileak. Gainera, San Ferminetako Oinez txokoa gunerako gonbidapena luzatu dute, egunero haur, gazte nahiz helduentzako moduko programazioa eskainiko baitu Nafarroa Oinezek San Ferminetan.\nKantua: memoriari tiraka\nNafarroa Oinez festaren atariko, hainbat jarduera antolatu ditu Tantirumairu ikastolak eta guztiak izan dira Lesakako memoria historikoa berreskuratzeko ahaleginak: meatz, industria nahiz frankismoko langile behartuen aferak jorratuz, erraterako. Horregatik, abestia ere ildo beretik doa. “Memoriaren ibilbide honetan gaur egun izan nahi dugunaren inguruko hausnarketa bat dago”, zehaztu du Estitxu Arotzenak aurkezpenean. “Nora joan jakiteko ederra baita nondik heldu garen jakitea”. Tantirumairu ikastolaren bokazioa hori izan baita hasiera-hasieratik, euskara eta euskal kultura berreskuratzea. Eta kantuaren hitzek hori islatzen dute, Lesakako oroimena oinarri hartuta. Horretarako, leloaren bikotasunarekin jolastu du bertsolariak: etorkizuna eta iraganarekin bezala, ikastolako bi belaunaldiekin, Lesakako bigarren Nafarroa Oinez bestarekin, bi eraikinekin… leloa behin eta berriz errepikatuz. Igor Telletxearen musika ere bide beretik doa. Memoriari keinu egiteko, erraterako, toberak entzunen ditugu kantaren hasieratik. Guztia interpretatzeko, gainera, lantalde zabala batu du Tantirumairu ikastolak eta ahotsetan Amaia Eneterreaga eta Beñat Lopez lesakarrak entzunen ditugu.\nBideoklipa: haurren bizipoza irudietan\nArotzenak bezala, bitasun horretan egin du dantza Xumar Altzugarai bideokliparen egileak, bi zatitan banatu baitu ikus-entzunezkoa: “Bloke batek, bideoari hasiera eta bukaera ematen dionak, iraganari egiten dio erreferentzia. Agiñako paisaiak, tobera, belaunaldi berriak… Musika tribalagoa da eta irudiak ere zentzu horretan doaz. Bertze blokean haurren ikasketa prozesu naturala islatu nahi nuen, umeek jolasaren bidez gauza berriak barneratzeko duten erreztasuna. Eta hau dena haurraren bizipozarekin lotzeko, haurrek duten sormenerako gaitasunarekin eta jakinminarekin”.\nTantirumairu ikastolako haurrak dira horregatik bideokliparen protagonistak: zizareekin jolasean ikusiko ditugu, ikasten, irakurtzen, putzuetan plisti-plastaka, lasterka, jolasean, haziak ereiten edo lohiarekin elkar zikintzen, bertzeak bertze. Kantua bezala hau ere auzolanean ekoitzia.\nSan Ferminetako Oinez txokoa Iruñean\nBertze urte batez, Iruñeko San Ferminetako giroa aberastu nahi du Nafarroa Oinezek, eta horretarako programazio berezia prestatu du Tantirumairu ikastolak Oinez Txokoa gunerako. Musika kontzertuak izanen dira gailenduko diren ekimenak (Eraso, Liher, Oihan Vega, Samba Dzanga, Etxe, Mun, Sofa, Saltokia, Pitxi eta Olaia, Benation, Patxuko nice, Dj Loro, The Ice Company, Gorka Suaia, Bolbora, Ziribulio Soun System, Begiz begi, Zezenaren taldea, Kalera, Reader), baina ipuin kontalariak, bakarrizketak, pailazoak, dantzaldiak, dantza saioak eta bertsolariak ere izanen dira. Adin ororentzat egoki den programazioa, beraz. Horregatik, Lesakako Tantirumairu ikastolak parte hartuko duten talde guztien ahalegina eskertu nahi du. Denak dira inportanteak. Guztia, hortaz, urriaren 15ean Lesakan Nafarroa Oinez egin aitzinetik besta girotzen hasteko eta laguntza jasotzen segitzeko. Izan ere, Tantirumairu ikastolak bertze eraikin bat egiteko premia bizia du. “Gure ikastola txiki gelditu da; 5 ikaslerekin hasi zuen bere bidea 1974an eta gaur egun 100dik goiti ditugu”, gogoratu du Amaia Lasheras ikastolako lehendakariak. “Hezkuntza beharrak ere aldatu dira eta lehengo espazioek ezin dituzte gure beharrak nahi bezala ase. Gaur egungo erakinak ez du zabalkuntzarik onartzea; beraz, 2017ko Nafarroa Oinezi esker, haren ondoan bertze eraikin bat egin nahi dugu; haur-hezkuntza etapa osoa eta psikomotrizitate gela hartuko lituzke”.\n'Bikin bat in'\n(Letra: Estitxu Arotzena)\nToberaren soinuak zulatu du Agiña\nMairubaratzeetatik sentitzeko adina\nAltzairuzko oinarria intxaurran hosto arina\nZer_izan nahi genuke orain oroimen bagina\nHosto arina, Agiña, adina, bagina…\nBikin batin batin biak ume baten bi sendiak\nbikin batin batin biak errekak eta mendiak\nOinez Lesakan erditu,\nTantirumairuk bi ditu\nzortzi zazpi sei bortz lau hiru bikin batin\nAdiskide, bide lagun, ikaskidea\neuskara da gure, zure eta nirea\nttiki ttaka ttipi ttapa, oroimenaren bidea\nzer ginen jakin behar da izateko librea\nikaskidea, bidea, nirea, librea


Mundu zabalean | 2021eko Urtarrilaren 07a\nUrte berrian sartuak gira. Berria ote? Ezote du aitzinekoaren ildo beretik segituko?Jazko urte hori zinez “ustela” suertatuzaigu. Koronabirusak munduko baztergehienak itzulipurdikaturik utzi ditu. Eta,adituen arabera, ez gira estokatik berehalakoanateratzekotan. Gisa hortan, nolaospa “urte berri on”, dakigularik hein battxarra izanen dela! Baina ez gaiten nigarretanhurtu. Eguzki izpiak agertuko zaizkigu,bai, han hemenka, gure kopeta ilunakalegeratzeko!\nMundu zabalean zer berri? Ipar AmerikanDonald Trump zentzu on gutikoak lasteralkia utziko dio Joe Biden zuhurragoari.Gure ustez, hainbat hobe amerikarrentzateta munduarentzat. Baina badakiguhango euskaldun frangok Trump arruntgogokoa dutela. Egun batez beharbadaesplikatuko daukute zer on aurkitzen dutengizon horren baitan, zerbait konprenidezagun. Europan, Brexit traumatikoarientraaleko aterabidea aurkitu zaio azkenpuntan, eskualde guzien onetan, omen.Gauden beha.\nEta hemen? Denetan bezala, ostatu etajatetxeak paralisatuak, enplegatu frangokarrikan utzirik. Eta hain premiatsua zaigunkultura azkarki kaltetua. Hemendikaitzina, berriz lora ditela kantu, bertsu,musika, liburu, antzerki, zinema, dantzaeta bertze, horiez denetaz gose gira. Eaba Ortzaizeko kabalkada eta Abdelkaderpastorala azkenean gozatuko ditugun!Euskal Kultur Erakundeko Pantxoa Etchegoinzuzendaria erretretara doa. Talenduhandiko gazte batzuk baziren haren segidahartzeko eta, jakin dugunaz, hautuarenegitea zaila izan da. Ororen buru JohañeEtchebest xiberotar gazte baliosa hautatuaizan da. Xantier handia du aitzinean.Egin beza lan suharki!\nUrte zaila bizi izan dugu denek. Covidakhurbileko batzuk bahitu dauzkigu, azkenorenean maitatuari eskua ezin atxik, musurikezin eman, perekarik ezin egin. Etabeste frangorentzat prekaritatea handituzdoa, behartsuenen zerbitzurako direnelkarteek deneri ezingo dutela behar densokorria ekarri, ahal eskasez. Denak,molde batez edo bertzez, inarrosiak gira.Herria astekari hau ere, diru egoera kolokanjartzeraino. Diru zailtasun horri buruegiteko, harpidetza saria doi bat emendatudugu, ezinbertzean. Konprenitukoduzuelakoan. Jo dezagun elgarrekin aitzina,lotsa gabe. Txertoarekin ala gabe,ilun beltzenean ere argia sartzen da usteez den leihotik. Badakigu txarraldiarenondotik beti datorrela onaldia. Biharamunhobeen esperantzan, beraz, ahantz 2020aeta gora 2021a!\nMundu zabalean | 2021/01/07\nIndiako Laborari ttipiak mobilizatuak diraeta New-Dehli hiriburuaren inguruko bideakblokatzen dituzte.\nPenjab eta Haryana Indiako ipar ekialdekobi Estatuetatik etorri laborari ttipiak, laborantzaliberalizatzeko edo merkatu libreanezartzeko 3 lege berriren kontra altxatudira. Duten beldur handia da NarendaModi lehen ministroak prestatu dituenlege berri horien ondorioz laborantzakoekoizpenen gutieneko prezioen garantiaezeztatzea, agro-elikagaiko enpresa handieninteresen menpe jarriz.\nIndiak ezagutzen duen hazkunde ekonomikoazkarra ez da denen probetxurakoaeta munduko herri gehienetan gertatzenden bezala, jende bakar batzuk ari dirahandizki aberasten, pobreak beti pobreagoizanez. Indian, pobreenetan pobreenaknagusiki bi multxotan agertzen dira: aldebatetik 200 milioi “Dalit” edo “hunkitu ezinak”delakoak eta bestetik, 100 milioi “Adivisi”edo jatorrizko herritarrak, Indian...


Sarbidea - Material Berriak Unibertsitate Masterra - UPV/EHU\nIkerketarako bokazio argia eta taldean lan egiteko joera eta Masterraren edukiei egokitutako ezagutzak dituzten pertsonak hautatzen saiatuko da, beren titulazioan, ikasketa espedientean eta esperientzia profesionalean oinarrituta.\nHautagaiak ikasketen garapen egokirako aurreikusitako gehieneko kopurua baino gehiago balira, aurreko ikasketetan izandako errendimenduan oinarritutako irizpideen arabera onartuko dira, dagokion aurre-inskripzioaren ondoren. Hartara, materialen arloko esperientzia profesionalaren arabera baloratuko da curriculuma (%35). Ikasketa espedientea ere baloratuko da, horren batez besteko notaren arabera (%45). Masterra egin ahal izateko funtsekoa izango da ingelesa jakitea, baina bakarrik erakunde ofizialetan egindako ikastaroak izango dira kontuan (%20). Zalantzak edo berdinketak izatekotan, Masterraren Unibertsitateko arteko Batzordeak ikasleari egindako buruz buruko elkarrizketak erabakiko du.\nMasterra egin ahal izateko ezinbesteko baldintza izango da Espainia edo Europako unibertsitatearen batean Zientzia eta Teknologiaren arloko titulazio ofizial osoren bat egin izana, edo, gutxienez, 180 kreditu. Gainera, gutxienez 60 kreditu unibertsitateko ikasketa osgarriak (beste Master batzuk bezala) egin badira.\nBide, Ubide eta Portuetako Ingeniaritza\nIndustria Ingeniaritza Teknikoa, Ehungintzako espezialitatea\nIndustria Ingeniaritza Teknikoa, Industria Kimikaren espezialitatea\nIndustria Ingeniaritza Teknikoa, Mekanikako espezialitatea\nIndustria Ingeniaritza Teknikoa/ Gradua, Industria Elektronikako espezialitatea\nIndustria Ingeniaritza Teknikoa/Ingeniaritza Teknikoko Gradua, Elektrizitateko espezialitatea\nIndustria Ingeniaritza/Ingeniaritzako Gradua\nIngeniaritza Kimikoa/Ingeniaritza Kimikoko Gradua\nMeatzeen ingeniari teknikoa, Energia Baliabide, Erregai eta Lehergaietan espezialitatea\nMeatzeen ingeniari teknikoa, Meatzetako Zundaketa eta Ikerkuntzetan espezialitatea\nMeatzeetako Ingeniaritza Teknikoa, Mineralurgia eta Metalurgiako espezialitatea\nMeatzeetako Ingeniaritza Teknikoa/Gradua, Meatzeen Ustiapeneko espezialitatea\nMeatzeetako Ingeniaritza Teknikoa/Gradua, Meatzeetako Elektromekanika Instalazioen espezialitatea\nEspedientea: Ikasketa espedientearen batez besteko nota baloratuko da. (45%)\nCurriculuma: Materialen arloko esperientzia profesionala baloratuko da. (35%)\nIngelesa: Erakunde ofizialetan egindako ikastaroak baino ez dira kontuan izango. (20%)\nEz da ezein proba berezi egitea aurreikusten.


Informazio Gizartearen Zerbitzuen eta Merkataritza Elektronikoaren 2002ko uztailaren 11ko 34/2002 Legea betez, jakinarazi nahi dizugu www.bertsoeskola.eus Interneteko domeinuaren titularra honako hau dela:\nEuskadiko Elkarteen Erregistroan izena emanda AS.R.C.G.00041 zenbakiarekin.\nwww.bertsoeskola.eus webgunea Bertsozale Elkartearen jabetzako webgunea da. Erabiltzailea borondatez sartu ahal izango da bertan, eta gainera, sartzea doakoa da. Webgune honetan nabigatzeak esan nahi du erabiltzaileak ezagutzen eta onartzen dituela bertako lege oharrak, erabilera baldintzak eta pribatutasun politika. Erabiltzaileak ez baditu onartzen pribatutasun politika, cookie politika eta erabilera baldintza hauek, eta beraz, ez badie onespena ematen, ezingo du webgune honetan nabigatu.\nBertsozale Elkartearen eta erabiltzailearen artean sortutako harremana, hain zuzen, aplikatzeko modukoa den legediari eta eskumena daukan jurisdikzioari buruz indarrean den araudian xedatutakoak arautuko du. Nolanahi ere, araudiak aurreikusten badu aldeek eskumen baten mende jarri behar dutela, Bertsozale Elkartea eta erabiltzailea, dagokien beste zeinahi eskumeni espresuki uko eginda, Tolosako Epaitegi eta Auzitegien menpe jarriko dira.


3.2 Integrazioa eta berregitea – ETHAZI Gunea\n1. Jarduera: Erronkaren gorabeheren istorioa edo denbora-lerroa sortu sozial mediak erabiliz (Storify)\n2. Jarduera: Internet-en aurkitutako eduki baten erreferentzia egin lan batean\nEsan beharrik ez dago Internet sarea dugula gaur egungo informazio iturri nagusia. Edozein informazio beharraren aurrean, zuzenean jotzen dugu sarera informazio bila. Informazio hori guztia gure eduki propioak ere sortzeko erabiltzen dugu eta gehiegitan gure informazio iturriak ez ditugu behar bezala kudeatzen.\nInterneteko iturri desberdinetan topatzen dugun informazioaren erabilera beti ez da librea edo behintzat ezin dugu guk nahi bezala erabili informazio horren sortzaile eskubideak babestuak egon bait daitezke. Babestuak dauden momentutik, errespetatuak behar dute izan. Baina jarduera honetan, gure iturriak era errez eta azkarrean nola erreferentziatu ditzakegun lantzea proposatuko dugu.


A166 - Carlos Basurko - Guía de fondos Eresbil\n“Música para violas” lanaren eskuizkribua\nFUNTSA A166 – CARLOS BASURKO\nCarlos Basurkok (1924-2012) Mexiko, Estatu Batuak, Frantzia eta Kubako zine ekoizleentzat musika konpositore gisa jorratu zuen bere musika lan ibilbidea. New York-eko “This Week” eta “Alba” komunikabideetarako musika kritikaria ere izan zen, bai eta Mexikoko Excelsior-ekoa ere.\nFuntsean Carlos Basurkok ganbera eta orkestrarako eskuidatzitako 9 partitura original jasotzen dira, bai eta bi diploma eta argazki bat.\nErreferentzi-kodea: ES RE A166\nIzenburua: Carlos Basurko\nDatak: ca. 1950 – 2012\nTamaina eta euskarria: 9 partitura, 2 diploma, argazki 1\nSortzailearen izena: Basurko, Carlos (1924-2012)\nKorporazioaren historia / Datu biografikoak: 1924ean jaio zen Donostian. Bertako Udal Kontserbatorioan ikasi zituen biolina, biola, harmonia eta konposizioa Figuerido eta Pagola irakasleekin. Pariseko kontserbatorioan osatu zituen ikasketak Messiaen-ekin, eta New York-eko Julliard Scholl of Music-en, Riete-rekin. Politikak arduratzen zuen, eta Gerrate Zibilean Frantziara ihes egin zuen bi urtez, eta gerra ostean Ameriketara joan zen euskal errefuxiatu gisa (lehenik Mexikora, eta New York-era ondoren). 1959an itzuli zenean Donostian finkatu zuen bizilekua eta konposizio-lanetan jardun zen, orain arte. Biola-jotzailea izan da Mexikoko Orkestra Sinfonikoan eta Euskadiko Orkestra Sinfonikoan, besteak beste, bai eta musika-kritikaria ere New Yorkeko “This week” eta “Alba” agerkarietan, Mexiko Hiriko “Excelsior” egunkarian, eta “Diario Vasco”n.\nMusikagintzan Zinemarako musika egiteagatik nabarmendu da batez ere, genero honetarako 25 obra inguru idatzi baititu. Mexiko, Estatu Batuak, Frantzia eta Kubako produktoreentzat egin du lan, eta bere obrak New York, Chicago, Ibargué (Kolonbia), eta beste hainbat tokitako eszenatoki garrantzitsuetan interpretatu izan dira. Obra batzuk aipatzekotan, “String Quartet” (New York-en, 1953an estreinatua) “Trió, op. 6” (Chicagon, 1966an), “Jai-alai” balleta (1955) eta “Música para violas” (1966) dira garrantzitsuenak.\nHistoria artxibistikoa: Carlos Basurkok sortutako musika lanak\nSarrerari buruzko datuak: Ana Basurkok, musikagilearen ilobak, dohaintzan eman zuen 2012an.\nGarrantzia eta edukia: Funtsean Carlos Basurkok ganbera eta orkestrarako eskuidatzitako 9 partitura original jasotzen dira, bai eta bi diploma eta argazki bat.\nB. Diplomak eta argazkiak\nDeskribapenerako baliabideak: 2013an File-Maker-en egindako katalogo informatikoa.\nPertsonak: Carlos Basurko (1924-2012)\nGaiak: Balleta / Ganbera musika / Zinemarako musika


Web zerbitzariek bisitariei edo erabiltzaileei buruzko informazioa gordetzeko eta berreskuratzeko erabiltzen dituzten tresnak dira cookieak. Zerbitzari batzuek nabigazioan instalatzen duten testu-fitxategi bat baino ez da, eta informazioa ezagutzeko aukera ematen dute, hala nola: sartzeko erabiltzen duen lekua, konexio-denbora, sartzeko erabiltzen duen gailua (finkoa edo mugikorra), erabilitako sistema eragilea eta nabigatzailea, gehien bisitatutako orriak, egindako klik-zenbakia eta erabiltzaileak Interneten duen portaerari buruzko datu-zenbakia. Ez dute ematen erabiltzailearen izen-abizenak ondorioztatzeko moduko erreferentziarik, eta ezin dute disko gogorraren daturik irakurri, ezta birusik sartu ere beren ekipoetan. Era berean, ezin dituzu irakurri erabiltzailearen disko gogorrean beste zerbitzari batzuetatik ezarritako cookie-ak.\nZergatik dira garrantzitsuak ?\nWebgunea eskuragarri dago cookie-ak aktibatuta egon beharrik gabe, baina horiek desaktibatzeak ondo funtzionatzea eragotz dezake. Ikuspegi teknikotik Cookie-ek webguneek arinago eta erabiltzaileen nahietara egokituz funtzionatzea ahalbidetzen dute, adibidez hizkuntza eta herrialdeko moneta gordetzea edo sarbide-gailua detektatzea. Webgunearen edo haren erabiltzaileen aurkako zibererasoak eragozten edo zailtzen dituzten babes- eta segurtasun-mailak ezartzen dituzte. Komunikabideetako kudeatzaileek bildutako datu estatistikoak ezagutzeko aukera ematen dute, haien zerbitzuen kalitatea eta esperientzia hobetzeko. Erabiltzaileei erakusten diegun publizitatea optimizatzeko balio dute. Haietara gehien egokitzen dena.\nWebgunean cookien ohar bat agertzen da , erabiltzaileak edo bisitariak onar dezakeena , eta berariaz onartzen du cookieak erabiltzea , jarraian adierazten den moduan.\nErabiltzaileak bere nabigatzailea konfiguratu dezake cookie guztiak lehenetsita baztertzeko edo cookie bakoitza jaso izanaren abisu bat jasotzeko eta disko gogorrean instalatu ala ez erabakitzeko.\nARTAZA Torre sustapenak S.L.-k bere erabiltzaileei gogorarazten die cookien erabilera onartu egin ahal izango dela horiek erabilitako nabigatzailea instalatzen edo eguneratzen duten bitartean.\nOnarpen hori ezeztatu ahal izango da, edukiak konfiguratzeko eta pribatutasunerako eskuragarri dauden aukeren bidez. Titularrak erabiltzaileei gomendatzen die nabigatzailearen laguntza kontsultatzeko edo nabigatzaile nagusien laguntzarako webguneetan sartzeko: Firefox, Internet Explorer, Safari, Chrome.\nEmandako baimena baliogabetzeko edo cookie-ak desgaitzeko prozedurari buruzko informazio gehiago nahi baduzu, edo Cookie-en politikari buruzko galderaren bat egin nahi baduzu, jar zaitez harremanetan titularrarekin helbide elektroniko honen bidez: info@artazatorre.com Cookie-en politika & ldquo; adieraziz.\nWebean nabigatzen duen erabiltzaileak titularrak zuzenean sartutako cookieak edo titularra ez den beste erakunde batzuek sartutako cookieak aurki ditzake, honako atal hauetan zehaztutakoaren arabera:\nsaioko cookie-ak , erabiltzaileak orria uzten duenean edo nabigatzailea ixten duenean amaitzen dira , hau da , aktibo daude webgunera bisitak irauten duen bitartean , eta , beraz , gure ordenagailutik ezabatzen dira bertan behera uztean.\nCookie iraunkorrak, zerbitzatzen duten helburua betetzen denean edo eskuz ezabatzen direnean iraungitzen dira, ezabatze-data dute eta normalean online erosketa-prozesuan, pertsonalizazioetan edo erregistroan erabiltzen dira, etengabe pasahitza sartu behar ez izateko.\nCookie-ak bidaltzeko eta lortzen diren datuak tratatzeko erabiltzen den ekipoa edo domeinua kudeatzen duen erakundearen arabera, norberaren eta hirugarrenen cookie-ak bereiz ditzakegu.\nCookie propioak dira erabiltzailearen ordenagailura bidaltzen diren cookieak, Web Guneak hobeto funtziona dezan guk bakarrik kudeatzen ditugunak. Biltzen dugun informazioa gure zerbitzuaren kalitatea eta erabiltzaile gisa duzun esperientzia hobetzeko erabiltzen da.\nhirugarrenen cookie-ak, erabiltzaileak gure webgunearen edukiarekin elkarreragiten duenean, hirugarrenen cookie-ak ere ezar daitezke (adibidez, sare sozialetako botoiak sakatzean edo beste webgune batean ostatatutako bideoak ikustean), gure Web Orrialdea ez den domeinu batek ezarritakoak. Ezin ditugu beste webgune batzuetako cookie-etan gordetako datuak eskuratu webgune horietan nabigatzen duzunean.\nWeb atari honetan nabigatzeak cookie mota hauek instalatzea dakar:\nCookie hauek zure nabigazio-esperientzia hobetzeko eta gure webguneen funtzionamendua optimizatzeko erabiltzen dira. Zerbitzuen konfigurazioak biltegiratzen dituzte, bisitatzen gaituzten bakoitzean berriz konfiguratu beharrik izan ez dezazun.\nBideo- eta soinu-erreproduzitzaileen bolumen-doikuntzak.\nBideo optimoak transmititzeko abiadurak.\nE-commerce zerbitzuetan & ldquo ; erosketa-orgatxo & rdquo ; batean egindako erosketa biltegiratzen du.\nCookie hauek ordenagailuaren edo gailuen geolokalizazio-datuak gordetzeko erabiltzen dira , eduki eta zerbitzu egokiagoak eskaintzeko.\nherrialde , hiri , hizkuntza eta abarrei egokitutako edukiak\nErregistroko cookie-ak erregistratzean edo saioa gure web atari batean hastean sortzen dira.\nnabigatzailea itxi arren , autentifikatuta eduki zaitezke. Horrela , itzultzen zarenean , identifikatuta jarraituko duzu , saioa deskonektatu edo itxi ezean.\nGure web-atarietako gune jakin batzuetara sartzeko , adibidez lehiaketa batean parte hartzeko.\nCookie hauek zure nabigazio-esperientziaren informazioa biltzen dute gure web-atarietan , modu guztiz anonimoan.\nbisitari kopurua zenba dezakegu.\njakin dezakegu erabiltzaileak bisita errepikatzen duen.\nInformazio honek nabigazioa hobetzen eta zerbitzua hobetzen lagun diezaguke.\nCookie hauek erabiltzaile anonimo bakoitzari web-atarietan erakutsitako iragarkiei buruzko informazioa jasotzen dute.\nPublizitatea erabiltzailea konektatzen ari den gailu motara egokitu.\nOrrian denbora errealean erakusten diren hirugarrenen bidez kudeatutako iragarkiak ematea.


Johnsonek atea itxi dio Eskozian independentzia erreferenduma egiteari | Mundua | Berria\nJohnsonek atea itxi dio Eskozian independentzia erreferenduma egiteari\nNicola Sturgeon Eskoziako lehen ministroari gutun baten bidez erantzun dio ez dizkiola emango galdeketa egiteko eskumenak. SNPko buruak. «demokrazia blokeatzea» leporatu dio Johnsoni\nJohnson Ipar Irlandan izan zen atzo, parlamentuan. MARK MARLOW / EFE Tamaina handiagoan ikusi\nEskoziak bigarren independentzia erreferenduma egin nahi du, baina Erresuma Batuko Gobernuak ez dio inolako erraztasunik emango. Jarrera hori oso agerian utzi du Boris Johnson lehen ministroak, gutun bidez erantzun baitzion atzo Nicola Sturgeon Eskoziako lehen ministro eta SNP Alderdi Nazionaleko buruari, abenduaren 19an hark Eskoziatik bidali zion eskariari ihardetsiz; erreferenduma egiteko eskumenak eskualdatzeko eskatu zion Sturgeonek. «Ezin dut horrelakorik egin», idatzi du Johnsonek.\nGutunean dio «zehaztasun osoz» aztertu duela eskaria, eta ezezkoaren oinarrian honako argudio hauek jarri ditu: Eskoziak duela sei urte independentzia erreferenduma egin eta gero, Sturgeonek —lehen ministrorde zen orduan— eta Alex Salmondek —lehen ministroak— «agindu» zutela erreferendum horrek «belaunaldi baterako gutxienez» baztertzen zuela aukera hori. Galdeketa hartan, ezezkoak irabazi zuen, botoen % 55 eskuratuta, eta horri ere heldu dio Johnsonek: «Eskoziako herriaren erabaki demokratikoa babesten jarraituko dugu, eta zuk eman zenien hitza ere bai. Ezin dut onartu independentzia erreferendum gehiago ekarriko lituzkeen eskumenak eskualdatzeko eskaria».\nJohnsonen iritziz, berriz bozkatzeak Eskozia oraingo «geldialdi» egoeran utziko luke: «Politikoki ez aurrera eta ez atzera dago azken hamarkadan, ikastetxeak, ospitaleak eta lana zokoratuak baitaude Erresuma Batutik bereizteko kanpainaren eraginez». 2020a urte garrantzitsua dela ere esan dio, eta «elkarrekin lan egiteko garaia» dela.\nSturgeonek berehala erantzun zion Johnsoni, gutun bidez hark ere, eta «demokrazia blokeatzea» leporatu zion. «Erresuma Batuko azkeneko hauteskundeetan, SNP alderdiak eskuratu zituen Westminsterko Parlamenturako 59 eserlekuetatik 48, eta Eskoziako alderdietan gehien bozkatua izan zen». Uste du horrek erreferenduma eskatzeko zilegitasuna ematen duela. Eskoziaren erreferendumaren aurka daudenei mintzatuz, oso argi mintzatu da: «Badakite aukera ematen zaigunean independentziaren hautuak irabaziko duela, eta kontserbadoreek ez dute argudio onik Erresuma Batuaren batasunari eusteko». Hurrengo pausoa izango da Eskoziako Parlamentuak erreferenduma egiteko eskumenak eskatzea Erresuma Batuari.\nAurreko larunbatean 100.000 lagun bildu ziren Glasgown, All Under One Banner (Denok Bandera Bera) mugimendu independentistak antolatuta. Beste zazpi mobilizazio ere iragarri dituzte aurtengo, Johnsoni presio egiteko.


Baserriko lana ez da egundo amaitzen - Ahotsak.eus\nBaserriko lana ez da egundo amaitzen\nBaserriko lana ez da egundo amaitzen
Baserriko bizimodua gogor-gogorra zen, goizean goizetik hasi behar ziren lanean, ez da egundo amaitzen. Uda gogorragoa zen batzeko eta gobernatzeko jenero asko baitzegoen; negua, ostera, lasaiagoa izaten zen. Behiak, oiloak, txerriak, astoa... zituzten.
\nHizlaria(k): Andonegi Ormaetxe, Ramon\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan MUD-003-004 kodeko bideoa nahi duzula aipatzea: ahotsak@ahotsak.eus\nBaserriko bizimodua gogor-gogorra zen, goizean goizetik hasi behar ziren lanean, ez da egundo amaitzen. Uda gogorragoa zen batzeko eta gobernatzeko jenero asko baitzegoen; negua, ostera, lasaiagoa izaten zen. Behiak, oiloak, txerriak, astoa... zituzten.\nProiektua: Mundakako ahotsak\nData: 2012(e)ko abenduaren 19a\n-Zelakoa izeten zan baserrixe egun normal bat goixien goixetik hasitte?\n-Gogorra, gogorra orduen. Biher asko ein biher izeten zan. Ze handixik bizi be izeten zan ta biherra ein biher izeten zan. Goixien hasitte “de sol a sol” esaten dan lez. Ze hau ein biher da, baserriko biherra egunero ez da akabaten. Hau ein bozu hau dekozu ta baserriko biherra ordun oingo diferente…oingua ez da ize orduan. Ordun handixik bizitzen zan ta dana, baten ez bada behixek ez bada txahalak, txahalak ez bada oilluek edo txarrixek, edo bedarrak edo artuek edo garixek edo, beti egoten zan. Udie izeten zan gogortxuaue, ze uden generue egoten zan ba batzeko ta gobernateko. Negue ba trankiltxuau apur bet, negue trankiltxuau apur bet, ze eitten zan lez erreserbie ba bedarrak eta eitten zien sikuek ta erreserbie eitten zan lez ba, negu beti izeten zan trankiltsuaue, baie udie gogorraue. Ta holantxe, hoixe zan gure bizimodue, harik eta handik eskapatia akordau arte hantxe, hantxe dale. Haxe zan gure bizimodue.\n-Ganaue eta danetarik euki zenduen? Ganaue eta animalixek-ta danetarik?\n-Bai, behixek ta txahalak euren txahalak ta astue ta txarrixe, oilluek, baserriko gauzek ba etxerako.\nGari-jotzea; artoaren inguruko lanak


Brownie (euskaraz: "marroitxoa"), txokolatezko brownie ere deitzen dena, Ameriketako Estatu Batuetako gastronomiaren produktu tipiko bat da, txokolatezko pastel laukizuzen zapala da. Bere kolore ilun edo marroiarengatik, datorkio izena, ingelesezko brown hitzetik alegia . XIX. mendean asmatu zen gozo hau eta XX. mende hasieran ezagun egin zen bai Estatu Batuetan eta bai Kanadan. Testurari dagokionez tarta eta galletaren bitartekoa da. Browniea era askotakoa izan daiteke: fudge geruza bat jartzen zaio gainean, baita esne-gain gisako geruza bat ere, eta ur, intxaur, txokolate, butterscotch (toffee kurruskari mota bat), kakahuete-gurin zatitxoak eta beste osagai batzuk eduki ditzake barnean. Bestalde txokolate gabe egiten dute aldaera bat ere badago, azukre beltzarekin egiten dena eta browni\nBrownie (euskaraz: "marroitxoa"), txokolatezko brownie ere deitzen dena, Ameriketako Estatu Batuetako gastronomiaren produktu tipiko bat da, txokolatezko pastel laukizuzen zapala da. Bere kolore ilun edo marroiarengatik, datorkio izena, ingelesezko brown hitzetik alegia . XIX. mendean asmatu zen gozo hau eta XX. mende hasieran ezagun egin zen bai Estatu Batuetan eta bai Kanadan. Testurari dagokionez tarta eta galletaren bitartekoa da. Browniea era askotakoa izan daiteke: fudge geruza bat jartzen zaio gainean, baita esne-gain gisako geruza bat ere, eta ur, intxaur, txokolate, butterscotch (toffee kurruskari mota bat), kakahuete-gurin zatitxoak eta beste osagai batzuk eduki ditzake barnean. Bestalde txokolate gabe egiten dute aldaera bat ere badago, azukre beltzarekin egiten dena eta brownie horixka deitzen dena (blondie). Browniea normalean eskuarekin jaten dute, maiz esne edo kafearekin. Epel ere zerbitzatzen dute, alboan izozkia duela (à la mode erara), edo gainean azukrearekin. (eu)\nBrownie (euskaraz: "marroitxoa"), txokolatezko brownie ere deitzen dena, Ameriketako Estatu Batuetako gastronomiaren produktu tipiko bat da, txokolatezko pastel laukizuzen zapala da. Bere kolore ilun edo marroiarengatik, datorkio izena, ingelesezko brown hitzetik alegia . XIX. mendean asmatu zen gozo hau eta XX. mende hasieran ezagun egin zen bai Estatu Batuetan eta bai Kanadan. Testurari dagokionez tarta eta galletaren bitartekoa da. Browniea era askotakoa izan daiteke: fudge geruza bat jartzen zaio gainean, baita esne-gain gisako geruza bat ere, eta ur, intxaur, txokolate, butterscotch (toffee kurruskari mota bat), kakahuete-gurin zatitxoak eta beste osagai batzuk eduki ditzake barnean. Bestalde txokolate gabe egiten dute aldaera bat ere badago, azukre beltzarekin egiten dena eta browni (eu)


2012. urtetik LABek « Bertan Erabaki » borroka hildoarekin, negoziazio kolektiborako Ipar Euskal Herrirako eremu propio bat izatearen alde ari da lanean.\nUrte ainitz dira, Ipar Euskal Herriko eragile politiko, sindikal eta sozialen gehiengoak, onarpen administratibo eta politikoa aldarrikatzen duela.\nEgun, gure aldarrikapenen bideko gurutzebide batean aurkitzen gara: LABen ustetan, Ipar Euskal Herriarendako EPCI bakarrak, batasuna eta koherentzia indartuko lituzke; eta aldiz EPCI ainitzekin ahuldadean letorke.\nLAB-entzat, eta langileon interesengatik, Parisen erabakitzen den « eztabaida sozialari » alternatiba lokalak sortu behar dizkiogu. Horregaitik, Ipar Euskal Herriko negoziazio kolektiborako eremua sortzearen alde ari da lanean LAB: batetik CPL bat aldarrikatuz (bertako batzorde parekidea) eta bestetik, funtzio publikoko langileendako CDG (kudeaketa zentroa) bat.\nEuskal Herriko elkargo batek, errepresentatibitate sindikalaren lurralde ikuspegia ahalbidetuko luke.\nEPCI bakarra gabe, “osasuna eta bizi kalitatea lanean”, “enpleguaren kudeaketarako aurreikuspenak”, problematikei buruzko lanketak edo lurraldearen geroko beharretaz jabetzea ahalbidetuko luken tresnak ez luke behar den indarra eta eraginkortasuna.\nGure herriarendako askatasun osorako bidean, pausu gisa, LAB, hiri elkargo itsurazko EPCI baten alde argiki posizionatzen da. Frantses estatuan marrazten ari den instituzio eraikuntza berrian, gure lurraldea zatikatuko luketen beste opzioek biharko erronkei erantzuteko ezintasuna besterik ez lukete ekarriko.